Αναζητήστε τις απαντήσεις στα ερωτήματα που σας απασχολούν!\n-Το ηλεκτρονικό τσιγάρο είναι μία συσκευή που μπορεί να μοιάζει ή όχι στην εξωτερική του εμφάνιση στο κανονικό τσιγάρο. Κυκλοφορούν πολλά είδη στην αγορά και όπως ισχύει για όλα τα καταναλωτικά αγαθά, "ότι πληρώνεις παίρνεις". Η χρηστικότητα του είναι παρόμοια με του "παραδοσιακού" τσιγάρου, με την σημαντική διαφορά ότι το παραγόμενο προϊόν του δεν είναι αποτέλεσμα καύσης αλλά ατμοποίησης και δεν περιέχει τοξικές και χημικές ουσίες όμοιες με αυτές του κανονικού τσιγάρου. Το χρησιμοποιούμε όποτε θέλουμε, το αφήνουμε κάτω, το βγάζουμε στην τσέπη μας, σαν το κανονικό τσιγάρο. Είναι μόνιμα έτοιμο προς χρήση και δεν χρειάζεται να το ανάβετε κάθε φορά.\n- Αποτελείται από μία επαναφορτιζόμενη μπαταρία και ένα εξάρτημα ατμοποίησης, τον ατμοποιητή. Ο ατμοποιητής δέχεται είτε με τη βοήθεια μιας μικρής δεξαμενής είτε με δοχείο που περιέχεται αυτούσιο σε αυτόν, το υγρό αναπλήρωσης, και με το πάτημα ενός κουμπιού ή και αυτόματα -εισπνέοντας μόνο-(ανάλογα με το μοντέλο που θα επιλέξετε), ενεργοποιείται και παράγει ατμό.\n-Σύμφωνα με εργαστηριακές μελέτες που πραγματοποιούνται σε παγκόσμιο επίπεδο, έχει αποδειχτεί ότι οι βραχυπρόθεσμες αποφρακτικές του τάσεις, σε μετρήσεις δεικτών που αφορούν το αναπνευστικό σύστημα του ανθρώπου, είναι κλινικά ασήμαντες. Καλώς ή κακώς η μακροχρόνια χρήση του ηλεκτρονικού τσιγάρου έχει αρκετό δρόμο ακόμα για να δείξει κατά πόσο είναι ή όχι επιβλαβές για την υγεία. Κλινικές μελέτες πραγματοποιούνται αυτή την στιγμή και άλλες είναι προγραμματισμένες να ξεκινήσουν στο άμεσο μέλλον, που θα δείξουν αν και κατά πόσο είναι επιβλαβές στην χρόνια χρήση του.\n-Το υγρό αναπλήρωσης περιέχει προπυλενική γλυκόλη, φυτική γλυκερίνη, απιονισμένο νερό, γευστική βάση και προαιρετικά νικοτίνη (0-1.8%) ή τον συνδυασμό κάποιων από τα παραπάνω συστατικά. Είναι σημαντικό να σημειώσουμε ότι πληθώρα υγρών που κυκλοφορεί στην αγορά είναι αμφίβολης ποιότητας και προέλευσης, γι'αυτό είναι μέγιστης σημασίας να επιλέγετε με προσοχή τι υγρά χρησιμοποιείτε με το ηλεκτρονικό σας τσιγάρο. Τα συστατικά του θα πρέπει να είναι πιστοποιημένης ποιότητας (USP, PH EUR, 88/388/CEE, κοκ.). και θα πρέπει να αναφέρονται όλα τα σχετικά στοιχεία, προειδοποιήσεις, ημερομηνία λήξης κλπ., στην ετικέτα του φιαλιδίου, όπως προβλέπει η ευρωπαϊκή νομοθεσία.\nΘα μου αρέσει το ηλεκτρονικό τσιγάρο;\n-Όπως πολλά πράγματα, έτσι και αυτό είναι θέμα γούστου. Ένα καταιγιστικό ποσοστό νέων χρηστών, σύμφωνα με την εμπειρία μας, ενθουσιάζεται από την ευχαρίστηση που μπορεί να τους προσφέρει από την πρώτη κιόλας στιγμή το καινούριο τους ηλεκτρονικό τσιγάρο. Δοκιμάστε από κάποιον γνωστό σας εάν είστε περίεργοι, ρωτήστε μας αν έχετε απορίες ή οποιοσδήποτε ενδοιασμούς και θα σας απαντήσουμε άμεσα. Όχι μόνο σε αυτά αλλά και σε ότι άλλα ερωτήματα μπορεί να έχετε σχετικά με το άτμισμα.\nΑπαγορεύεται το ηλεκτρονικό τσιγάρο;\n-Όχι. Υπάρχει παρόλα αυτά μια προσπάθεια τελευταία, αποθάρρυνσης των χρηστών του ηλεκτρονικού τσιγάρου, αδίκως κατά την γνώμη μας. Είμαστε σίγουροι ότι σε πανευρωπαϊκό επίπεδο θα παραμείνει ελεύθερο προς χρήση, και στο άμεσο μέλλον θα θεσμοθετηθεί το νομικό πλαίσιο που θα επιβλέπει την διάθεση του, καθώς και την φορολογική εισπρακτική πολιτική που θα ακολουθηθεί από τα κράτη μέλη της ΕΕ για τα υγρά αναπλήρωσης.\nΕπιτρέπεται σε κλειστούς και δημόσιους χώρους;\n-Ναι. Η απαγόρευση του καπνίσματος αφορά μόνο την κατανάλωση προϊόντων και παράγωγα καπνού με την διαδικασία της καύσης. Από την στιγμή που το ηλεκτρονικό τσιγάρο δεν είναι προϊόν παράγωγο του καπνού, δεν καταναλώνεται με καύση, και δεν προκαλεί τα προβλήματα του παθητικού καπνίσματος, δεν απαγορεύεται. Η παρουσία όμως και μόνο του ατμού, που μοιάζει με καπνό -αλλά δεν είναι- όπως όλοι γνωρίζουμε, προκαλεί την αντίδραση κυρίως του αντικαπνιστικού κοινού, οπότε είναι πάντα σωστό, σεβόμενοι την παρουσία τρίτων, να ενημερώνουμε τους γύρω μας που ενοχλούνται, ότι δεν καπνίζουμε, αλλά "ατμίζουμε" και ότι δεν είναι προϊόν καύσης ο "καπνός" που παράγεται, αλλά ατμός, καθότι παραγόμενος μέσω ατμοποίησης και δεν περιέχει άλλα χημικά παράγωγα.\nΘα με βοηθήσει να κόψω το κάπνισμα το ηλεκτρονικό τσιγάρο;\n-Το ηλεκτρονικό τσιγάρο δεν είναι προϊόν που συγκαταλέγεται σε αυτά που ακολουθούν ιατρικές, φαρμακευτικές ή οποιεσδήποτε μεθόδους διακοπής του καπνίσματος. Είναι προϊόν που χρησιμοποιείται μόνο για αναψυχή, από ενήλικες, και δεν διατίθεται για οποιονδήποτε φαρμακευτικό ή ιατρικό σκοπό και θεραπεία. Αν θέλετε να κόψετε το κάπνισμα απευθυνθείτε στον γιατρό ή τον φαρμακοποιό σας να σας δώσει μια επιστημονικά/ιατρικά τεκμηριωμένη λύση για το πρόβλημα σας.\nΠόσο διαρκεί η μπαταρία του;\n-Η επαναφορτιζόμενη μπαταρία του ηλεκτρονικού τσιγάρου ειναι φτιαγμένη από ιόντα λιθίου, όπως και αυτή των κινητών τηλεφώνων για παράδειγμα. Η διάρκεια ζωής της αρχίζει να μειώνεται από την πρώτη της χρήση και χρειάζεται αλλαγή μετά από περίπου 350 φορτίσεις. Η διάρκεια εκφόρτισης της εξαρτάται από το μέγεθος της χωρητικότητας της που μετριέται σε mΑh, την ποιότητα κατασκευής της και φυσικά την συχνότητα χρήσης. Σε άλλους μπορεί να κρατήσει 6 μέρες σε άλλους 2 ώρες. Ανάλογα και με το μοντέλο φυσικά που θα διαλέξετε, οι μπαταρίες έρχονται σε διαφορετικά μεγέθη (mAh) και διαρκούν ανάλογα.\nΠόσο διαρκεί το υγρό αναπλήρωσης και πόσο κοστίζει τον μήνα;\n-Δεν υπάρχουν πολλές απαντήσεις για αυτό το ερώτημα. Η απάντηση είναι απλά ανάλογα με την χρήση που κάνετε. Τυπικά θα μπορούσαμε να αναφέρουμε από την εμπειρία μας, ένας μέσος χρήστης χρειάζεται περίπου 2 (δύο) μπουκαλάκια των 20ml τον μήνα, δηλαδή του κοστίζει λιγότερο από 30€ / μήνα. (ενδεικτικά από τον κατάλογο του evape.gr: 2 φιαλίδια των 20ml x 13.95€ = 27.90€)\n"-Υπάρχουν όμως και φθηνότερα ηλεκτρονικά τσιγάρα..."\n-Το credo μας είναι εξαρχής πως ότι πληρώνει παίρνει κανείς. Επιλέγουμε συγκεκριμένες εταιρίες για την αξιοπιστία τους κατασκευαστικά, για τα λιγότερα προβλήματα στην χρήση, το πιο ενδελεχές εργοστασιακό quality control και το καλύτερο after sales service. Είναι προτιμότερο κατά την γνώμη μας να πληρώσει κανείς για κάτι που θα χρησιμοποιεί καιρό, γιατί η ποιότητα κι η χρηστικότητα του είναι ασύγκριτη με τον ανταγωνισμό, παρά να δώσει χρήματα για κάτι, που με μαθηματική ακρίβεια θα καταλήξει στο συρτάρι μετά από 1-2 μέρες. Η απόφαση είναι αποκλειστικά δική σας. Αν ψάχνετε λοιπόν κάτι αξιόπιστο και καλοφτιαγμένο το βρήκατε ήδη εδώ. Αν πάλι ψάχνει κανείς φθηνές απομιμήσεις, είναι παντού, αλλά όχι στο Evape.gr. Είμαστε στην διάθεσή σας να σας ενημερώσουμε για ο,τιδήποτε χρειαστείτε.\nΜυρίζει το ηλεκτρονικό τσιγάρο;\n-Ένα από τα πλεονεκτήματα του ηλεκτρονικού τσιγάρου είναι ότι πρακτικά είναι άοσμο. Δεν μυρίζει το σπίτι, οι κουρτίνες, το αυτοκίνητο, τα ρούχα κλπ. Αξίζει εδώ να σημειωθεί επίσης, ότι καταξιωμένοι οδοντίατροι, μας έχουν αναφέρει ότι σύμφωνα με παρατηρήσεις τους, οι χρήστες του ηλεκτρονικού τσιγάρου τείνουν να έχουν μειωμένη έως καθόλου συσσώρευση χρωστικών ουσίων στα δόντια τους από το άτμισμα, σε αντίθεση με το παραδοσιακό κάπνισμα που προκαλεί κατά κόρον την προαναφερθείσα συσσώρευση.\nΘέλουν συντήρηση τα ηλεκτρονικά τσιγάρα;\n-Η καλή λειτουργία της συσκευής σας εξαρτάται σε μεγάλο βαθμό από την καθαριότητα του. Ανάλογα με το μοντέλο που θα διαλέξετε, υπάρχει τρόπος συντήρησης και καθαρισμού. Απλά ακολουθήστε τις οδηγίες χρήσης.\nΚάθε πότε χρειάζεται φόρτιση η μπαταρία;\n-Κάθε φορά που η μπαταρία σας αποφορτίζεται, αναβοσβήνει επανηλειμμένα το λαμπάκι στο κουμπί της ή μπροστά στην μύτη της (ανάλογα το μοντέλο) και χρειάζεται φόρτιση. Τοποθετήστε την στον φορτιστή και αντικαταστήστε την με την δεύτερη μπαταρία που ήρθε με την κασετίνα σας. Συμβουλή: Καλό θα ήταν να "ταιριάξετε" έναν ατμοποιητή με μία μπαταρία και να τα χρησιμοποιείτε σαν αχώριστο ζευγάρι, ώστε να έχουν όλα τα εξαρτήματα κοινή φθορά στον χρόνο.\nΚάθε πότε χρειάζεται να αλλάζω ατμοποιητή;\n-Ο ατμοποιητής του ηλεκτρονικού σας τσιγάρου αποτελεί αναλώσιμο μέρος του και χρειάζεται αλλαγή κάθε τόσο. Η συχνότητα χρήσης και η καθαριότητα του είναι οι κύριοι παράγοντες που επηρεάζουν τον κύκλο ζωής ενός ατμοποιητή. Ανάλογα με το μοντέλο που έχουμε επιλέξει λοιπόν καλό είναι να φροντίζουμε να αλλάζουμε τους ατμοποιητές σύμφωνα με τη χρήση που τους κάνουμε αλλά και με την ενδεδειγμένη διάρκεια ζωής τους.\nΕίναι τοξικό το υγρό αναπλήρωσης;\n-Στην μορφή που ατμοποιείται είναι ασήμαντη η τοξικότητα του, όπως έχει ελεγχθεί και εργαστηριακά.\nΠροσοχή: Τα υγρά αναπλήρωσης προορίζονται μόνο για χρήση με το ηλεκτρονικό σας τσιγάρο και για κανέναν άλλο λόγο. Σε περίπτωση που έρθει σε επαφή με το δέρμα ή τα μάτια ξεπλύνετε αμέσως με άφθονο νερό. Σε περίπτωση περαιτέρω ερεθισμού, κατάποσης κλπ απευθυνθείτε αμέσως στις αρμόδιες ιατρικές αρχές, τον προσωπικό σας γιατρό ή στο κέντρο δηλητηριάσεων.\nΕίμαι έγκυος. Μπορώ να χρησιμοποιώ το ηλεκτρονικό τσιγάρο;\n-Το ηλεκτρονικό τσιγάρο δεν συνίσταται να χρησιμοποιείται κατά την διάρκεια την κύησης και του θηλασμού καθώς και σε οποιαδήποτε περίπτωση σοβαρών ασθενειών ή υπόνοια σοβαρών ασθενειών. Σε κάθε περίπτωση απευθυνθείτε για συμβουλές στον προσωπικό σας γιατρό.\n-Η νικοτίνη είναι αλκαλοειδές που συναντάται σε σχετικά μεγάλες ποσότητες στα φύλλα καπνού, και σε μικρότερες ποσότητες στις τομάτες, τις πατάτες, τις μελιτζάνες, το κουνουπίδι, τις πράσινες πιπεριές κλπ. Όταν προσλαμβάνεται σε μικρές ποσότητες, μπορεί να προκαλέσει αίσθημα διέγερσης, χαλάρωσης και ηρεμίας. Η δράση της, που διεγείρει το νευρικό σύστημα του ανθρώπου, μπορεί να διαρκέσει από μερικά λεπτά εώς μερικές ώρες, θεωρείται δε ότι γίνεται συνήθεια και προκαλεί εθισμό. Σε μεγάλες ποσότητες και στην καθαρή της μορφή, που δεν είναι διαθέσιμη όμως στο κοινό, είναι άκρως τοξική.\nΗ νικοτίνη προκαλεί καρκίνο;\n-Όχι. Η νικοτίνη είναι ευρέως αποδεκτό από την ιατρική κοινότητα, πως δεν προκαλεί καρκίνο. Η συνεχιζόμενη έρευνα για την νικοτίνη καθώς και η ιατρική έρευνα έχει δείξει πλεονεκτήματα και μειονεκτήματα σε σχέση με την χρήση της. Ο καθένας κρίνει από μόνος του και από την προσωπική του έρευνα και αναζήτηση αν τον οφελεί ή όχι.\nΓιατί έχετε τόσες πολλές επιλογές στα υγρά αναπλήρωσης;\n-Γιατί απλά αξίζει να γνωρίστε τις ποικιλίες και τις γεύσεις μας! Οι συνδυασμοί που μπορείτε να κάνετε ξεπερνάνε τους 800!! Μας δόθηκε λοιπόν η δυνατότητα να έχουμε άρτια γκάμα υγρών αναπλήρωσης, άριστης ποιότητας και συστατικών υψηλών προδιαγραφών, λόγω της συνεχιζόμενης έρευνας και συνεργασίας που έχουμε με τους προμηθευτές μας και εκμεταλλευόμενοι τις διαφορετικές δράσεις που έχουν τα συστατικά στην ατμοποίηση των υγρών. Με υπευθυνότητα και σεβόμενοι τις ανάγκες των καταναλωτών, καθώς τα προϊόντα μας θεωρούνται κορυφαία, όχι μόνο από εμάς και τους πελάτες μας, αλλά και από τους διακεκριμένους συνεργάτες μας, θα συνεχίσουμε με τον ίδιο τρόπο να αποτελούμε πρωτοπόροι στο χώρο του ηλεκτρονικού τσιγάρου και των υγρών αναπλήρωσης, με συνεχή έρευνα για ποιοτικότερα και ασφαλέστερα προϊόντα και υπηρεσίες.\nΠώς αναπληρώνω το υγρό στις καινούριες αμπούλες μου;\n- Ανοίγετε μια καινούρια αμπούλα και τοποθετώντας την στον ατμοποιητή πιέζοντας την να "κουμπώσει" στην ακίδα, τρυπιέται στο σημείο αναπλήρωσης. Χρησιμοποιήστε είτε την πιπέτα, είτε την ειδική σύριγγα με την βιδωτή μύτη ασφαλείας για να γεμίζετε τις αμπούλες σας, από την τρύπα που κάνατε στο πάνω μέρος της (από την μεριά που κουμπώνει στην ακίδα του ατμοποιητή-όχι από εκεί που εισπνέουμε). Θα ήταν προτιμότερο να μην αφαιρείτε το καπάκι της αμπούλας για να την γεμίζετε, όπως προτείνουν άλλοι προμηθευτές της αγοράς, γιατί με τον καιρό χάνει την στεγανότητα της. Με αυτόν το τρόπο διασφαλίζουμε την μεγαλύτερη διάρκεια ζωής της αμπούλας, και μπορείτε να την γεμίζετε ξανά και ξανά περισσότερες φορές. Φροντίστε να μην γεμίζετε την αμπούλα μέχρι πάνω για να μην έχετε προβλήματα διαρροών και τροφοδοσίας. Γεμίστε λίγο πριν φτάσει η στάθμη του υγρού στο καπάκι. Μερικά χιλιοστά πιο κάτω. Στη συνέχεια σκουπίστε τα περιττά υγρά από τα "σύνεργα" σας και την αμπούλα με το ειδικό πανάκι που έρχεται με το κιτ αναπλήρωσης υγρών, που θα βρείτε στην κατηγορία των αξεσουάρ μας, και τοποθετήστε την στον ατμοποιητή. Τόσο απλά!\nΠως δουλεύει το ηλεκτρονικό τσιγάρο;\n-Είναι απλό. Πατάμε το κουμπί στα χειροκίνητα μοντέλα και εισπνέουμε, ή απλά εισπνέουμε στα αυτόματα μοντέλα. Εισπνέοντας δημιουργείται "αναρρόφηση". Το υγρό κατεβαίνει μέσω του φιτιλιού που βρίσκεται μέσα στην ακίδα όπου κουμπώνει η αμπούλα. Στην συνέχεια το υγρό ατμοποιείται από την αντίσταση του ατμοποιητή που βρίσκεται κάτω από την "γέφυρα" όπου και στηρίζεται η αμπούλα. Προσέξτε μην εισπνέετε δυνατά και απότομα γιατί έτσι κατεβαίνει περισσότερο υγρό από όσο μπορεί να καταναλώσει ο ατμοποιητής. Τα περιττά αυτά υγρά βρίσκουν δίοδο και ανεβαίνουν από το επιστόμιο της αμπούλας στο στόμα, ή τρέχουν από το κούμπωμα της, το σπείρωμα της μπαταρίας, και από όπου αλλού μπορούν να βρουν τρόπο διαφυγής. Ανάλογα με το μοντέλο που θα επιλέξετε, υπάρχουν οδηγίες χρήσης και τρόποι καθαρισμού του ατμοποιητή και συνίσταται να τους ακολουθείτε ώστε να έχετε το μέγιστο την απόλαυσης από την εμπειρία σας με το ηλεκτρονικό σας τσιγάρο.\nΕίστε εδώ FAQ


Όσιος Δωρόθεος : Το πιο σπουδαίο είναι να μη χαλάμε τις καρδιές μας | el Romio\nΌσιος Δωρόθεος : Το πιο σπουδαίο είναι να μη χαλάμε τις καρδιές μας\nαπό Ρωμηός 3 Οκτωβρίου 2019, 2:00 μμ\nΤο να διατηρήσετε όμως την ειρήνη σας και αν ακόμα συμβεί να αποτύχετε στο διακόνημα από την υποχώρηση που θα κάνετε είναι τα τέσσερα όγδοα, δηλαδή το μισό από το ζητούμενο. Βλέπετε πόση διαφορά υπάρχει;\nΌταν λοιπόν κάνετε κάτι, αν θέλετε να το κάνετε τέλειο και ολόκληρο, φροντίστε καί αυτό να το κάνετε τέλειο πράγμα που είναι, όπως είπα, το ένα όγδοο και την εσωτερική σας κατάσταση να φυλάξετε αβλαβή πράγμα που είναι τα τέσσερα όγδοα.\nΓιατί ή από κενοδοξία ή από ανθρωπαρέσκεια επιμένει φιλονικώντας και κολάζοντας τον εαυτό του και τον πλησίον, για να ακούσει μετά από αυτά ότι κανείς δεν μπόρεσε να τον νικήσει. Αλλοίμονο! Μεγάλο κατόρθωμα! Δεν είναι αυτή νίκη, αδελφοί μου, αυτή είναι ζημιά, αυτή είναι απώλεια.\nΣας δίνω εντολή, ότι, και αν εγώ στείλω κάποιον από εσάς σε οποιαδήποτε διακονία και δει να ξεσηκώνεται ταραχή ή οποιαδήποτε άλλη βλάβη, να σταματήσει. Και ποτέ να μη βλάψετε τους εαυτούς σας ή τους άλλους, αλλά να σταματήσει η δουλειά. Να μη γίνει!\nΜόνο μην ταράζεστε. Επειδή, όπως είπα, κάνοντας έτσι, χάνετε τα τέσσερα όγδοα, για να κερδίσετε το ένα όγδοο. Αυτό είναι ολοφάνερος παραλογισμός.\nΑλλά σας το λέω, για να βάζετε όλη τη δύναμή σας, ώστε να κάνετε με αγάπη κάθε διακονία σας, με ταπεινοφροσύνη, υπακούοντας, τιμώντας, παρηγορώντας ο ένας τον άλλον. Τίποτα δεν είναι πιο δυνατό από την ταπεινοφροσύνη.\nΑν όμως δει κανείς κάποια στιγμή τον πλησίον ή τον εαυτό του να θλίβεται, σταματήστε, υποχωρήστε, μην επιμένετε μέχρι σημείου που να επακολουθήσει και πνευματική βλάβη.


Ανακοίνωσε Χολ ο Κόροιβος - Contra.gr - Live Sports Magazine\nΑνακοίνωσε Χολ ο Κόροιβος\nΤΕΛ. ΑΝΑΝΕΩΣΗ: 22 Αυγ. 2016 | 15:29\nΟ Κόροιβος ανακοίνωσε την απόκτηση του Αμερικανού πάουερ φόργουορντ, Κένι Χολ.\nΟ Κόροιβος συνεχίζει τη μεταγραφική ενίσχυσή του, ανακοινώνοντας την απόκτηση του Αμερικανού φόργουορντ, Κένι Χολ.\nΟ 26χρονος είναι απόφοιτος του κολεγίου του Tennessee και τα τελευταία χρόνια αγωνίστηκε στο NBDL. Με τους Σάντα Κρουζ Ουόριορς είχε κατά μέσο όρο 6.8 πόντους και 4.5 ριμπάουντ ανά αγώνα.\n"Η ΚΑΕ Κόροιβος ανακοινώνει την έναρξη της συνεργασίας με τον αθλητή Κένι Χαλ (Kenny Hall) που γεννήθηκε στις 10/4/1990, αγωνίζεται στην θέση του power forward με ύψος 2,06μ", αναφέρει η ανακοίνωση της ομάδας απ' την Αμαλιάδα.


Αρχαία Αγορά σε «Συνεργείο» | θέατρο, théâtre, teatro, theater, theatre... world\nΤης ΙΩΑΝΝΑΣ ΚΛΕΦΤΟΓΙΑΝΝΗ, Ελευθεροτυπία, Δευτέρα 3 Ιανουαρίου 2011\nΠέντε συγγραφείς. Πέντε σκηνοθέτες. Και έξι ηθοποιοί. Το αποτέλεσμα; Η «Εξοδος». Εξοδος… κινδύνου; Θα μπορούσε να είναι τέτοια. Αν και το ακριβέστερο θα ήταν αδι-έξοδος ή, σωστότερα, Αδη-έξοδος.\nΒαγγέλης Ραπτόπουλος, Αλέξης Σταμάτης, Δημήτρης Γκενεράλης και Μισέλ Φάις, οι τέσσερις από τους πέντε συγγραφείς των θεατρικών κειμένων της «Εξόδου»\nΤελικά, από τον τίτλο του φιλόδοξου συλλογικού θεατρικού εγχειρήματος, που από τις 29 του μήνα θα εκτυλίσσεται στο θέατρο «Συνεργείο», έμεινε «γυμνή» η «Εξοδος».\nΠαρ’ όλο που οι συγγραφείς «στρατολογήθηκαν» για να «ανασύρουν θησαυρούς της αρχαίας τραγωδίας», μέσα από την αντιπαράθεση ιδιωτικού και δημόσιου λόγου, τελικά οι αναφορές στο τραγικό είναι έμμεσες. Οι συγγραφείς παρήγαγαν ένα αιχμηρό μίγμα σύγχρονων δραματικών, ανθρώπινων στιγμών, που μιλάνε ευθέως για τη σημερινή συγκυρία. «Το υλικό που πήραμε στα χέρια μας είναι σύγχρονα ελληνικά έργα», τονίζει η Γ. Μαρκοπούλου. Ωστόσο, ένας σύγχρονος Χορός, η έκφανση της συλλογικότητας και του δημόσιου λόγου-χώρου, διατρέχει και τις πέντε 20λεπτες παραστάσεις (τη μουσική επιμελούνται οι «Παράξενες μέρες»).\nΗ μιας ώρας και 40 λεπτών «Εξοδος» θα ξεκινά νωρίτερα από την καθαυτή παράσταση. Ηδη από την είσοδο. Οι ηθοποιοί θα παραλαμβάνουν το κοινό για να το καθοδηγήσουν σε ένα λαβύρινθο σχεδιασμένο ειδικά από την Αλεξάνδρα Σιάφκου και τον Αριστοτέλη Καρανάνο. «Με την είσοδο στο «Συνεργείο» οι θεατές θα διαπιστώνουν ότι δεν είναι ένα ακόμα θέατρο», λέει η «ψυχή» του Γιολάντα Μαρκοπούλου.\nΤα πέντε κείμενα, εκτός από τον κοινό τίτλο, ως προς το περιεχόμενο «δεν έχουν καμία σχέση», παραδέχεται η σκηνοθέτιδα. «Καλούμαστε παρ’ όλ’ αυτά να τα παρουσιάσουμε ως μια κοινή παράσταση. Αυτή είναι η πρόκληση». Το αβαντάζ είναι ότι οι περισσότεροι από τους σκηνοθέτες είχαν συνεργαστεί ξανά ομαδικά πέρσι στο σπονδυλωτό «Κόντρα στην Πρόοδο» του Σολέρ.\n– Στο «Θάλαμο» του Αλέξη Σταμάτη, που ανέλαβε να σκηνοθετήσει η Γιολάντα Μαρκοπούλου, με τη Δέσποινα Κούρτη, τη Μαρία Αιγινήτου και τον Χάρη Χαραλάμπους, εφαλτήριο στάθηκε η διάκριση δύο κόσμων, που τελικά «οδήγησε σε μια κίνηση καθοδική, αναφορά σε ένα επέκεινα που δεν κατονομάζεται», όπως εξηγεί ο συγγραφέας. Τον κινούμενο θάλαμο χειρίζεται ένας επαγγελματίας οδηγός που «θα μπορούσε να είναι και ο ψυχοπομπός που καταβυθίζει ένα ζευγάρι σε έναν άγνωστο βυθό, που δεν ταυτίζεται απόλυτα με τον Αδη». Η σύζυγος εμφανίζεται ως ηθοποιός. Ο σύζυγος είναι ένα λούμπεν στοιχείο. «Επιδίδονται σε ένα παιχνίδι μεταμορφώσεων, όπου κανείς δεν είναι αυτό που… είναι. Το έργο εν τέλει είναι ένα σχόλιο πάνω στο υποδύεσθαι».\n– Το μονόπρακτο του Σάκη Σερέφα «Ερινύα με τανάλια», που σκηνοθετεί ο Αρης Τρουπάκης, εκτυλίσεται σε ένα οδοντιατρείο με πρωταγωνιστές την οδοντίατρο (Μ. Αιγινήτου) και τον ασθενή της (Σπ. Τσεκούρα). Η πρώτη αντιπροσωπεύει την Ερινύα και ο πελάτης έναν κοινό θνητό, ο οποίος, όπως «όλοι μας είτε επινοεί Ερινύες είτε τις βρίσκει κατάφατσα». Το στόρι είναι απλό. Ενας άνθρωπος προσπαθεί να κερδίσει χρόνο πριν από την επώδυνη εξαγωγή του φρονιμίτη του, αφηγούμενος στην οδοντίατρό του μια ιστορία. «Η αφήγηση παραδόξως την εξοργίζει και αντιδρά εκδικητικά. Γίνεται, δηλαδή, Ερινύα. Στο σημείο αυτό αρχίζει ένα σαρκοβόρο παιχνίδι που θυμίζει τις «Ευμενίδες» του Αισχύλου», υποστηρίζει ο Σερέφας. Σε αντίθεση με τις «Ευμενίδες», δεν υπάρχουν εδώ αξίες σταθερές, «όλα είναι διαπραγματεύσιμα». Κάθαρση δεν υπάρχει. Υπάρχει ένα τεράστιο ερωτηματικό, όπως αυτό «με το οποίο λειτουργούν οι κοινωνίες σήμερα που οι αξίες τους είναι ρευστές».\n– «Μυρμήγκια». Ο τίτλος του κειμένου του Βαγγέλη Ραπτόπουλου. Αινιγματικός; Κι ωστόσο συνομιλεί με την τραγωδία -παρ’ όλο που ο συγγραφέας δηλώνει ξεκάθαρα «τραγωδία σήμερα δεν υφίσταται. Αναγκαστικά ζούμε δράματα». Τα εξόχως άγρια ζητήματα που θίγει είναι η αιμομιξία και η πατροκτονία. Πρόκειται για το μονόλογο μιας δασκάλας (Ειρήνη Δράκου), που ανατρέχει στα παιδικά της χρόνια. Τότε που ο πατέρας της τη βίαζε κι εκείνη τελικά τον σκοτώνει. Το φόνο τον προβάρει σε… μυρμήγκια.\n– Ο Δημήτρης Γκενεράλης στο μονόλογό του «Κυριακή πρωί» επιτυγχάνει τη σύνδεση με την τραγωδία μέσω του οιδιπόδειου συνδρόμου του πρωταγωνιστή του, ενός «σαλού κλοσάρ» (Σπύρος Τσεκούρας). Το κείμενο, που η σχέση του με την αρχαία τραγωδία σύμφωνα με το συγγραφέα είναι «ψυχαναλυτικά έμμεση», ανέλαβε η Ελένη Μποζά.\n– Το μονόπρακτο του Μισέλ Φάις «Μετά τις τελευταίες μας λέξεις» αφορά «τον αέναο, τυφλό και ωμοφαγικό τσακωμό ενός ζευγαριού» σ’ ένα τηλεοπτικό στούντιο. Η γυναίκα (Αννα Κουτσαφτίκη) δουλεύει περιστασιακά ως γυμνό μοντέλο στη Σχολή Καλών Τεχνών, ο άντρας (Χάρης Χαραλάμπους) φτιάχνει σταυρόλεξα. Ο χώρος της τηλεόρασης στο μονόπρακτο, που σκηνοθετεί η Λίλυ Μελεμέ, γίνεται ο χώρος μιας «άρρωστης» Αρχαίας Αγοράς, όπου «το ιδιωτικό και το δημόσιο αλληλοϋπονομεύονται και εναλλάσσονται σαν το παιχνίδι με τις μάσκες που συμβαίνει συνεχώς επί σκηνής». Κάποια στιγμή, στο πλαίσιο του τηλεοπτικού show, προβάλλεται ένα home video από πρώην ευτυχισμένα στιγμιότυπα του ζευγαριού, όπου ενσωματώνονται αρχαία θραύσματα από κείμενα σπαραγμού και φιλονικίας. Ολα καταλήγουν στην… έξοδο από το «κοίλο» της τηλεόρασης, μέσα από την «έφοδο της ζέουσας πραγματικότητας που κυκλώνει αμετάκλητα πρωταγωνιστές και θεατές».\nInfo «Συνεργείο»: Κολωνού 31, Μεταξουργείο. Ημέρες παραστάσεων: Πέμπτη – Κυριακή. Πληροφορίες – κρατήσεις: 6981-802544.*\nBy damiza, on 3 Ιανουαρίου, 2011 at 2:42 μμ, under Θέατρο Συνεργείο. Χωρίς σχόλια\n« Ολοι για τον «Κανέναν»\nΠέθανε ο Βρετανός ηθοποιός Πιτ Πόσελθγουεϊτ »


Sundyk Pub, Κίεβο - Κριτικές εστιατορίων - TripAdvisor\nSundyk Pub, Κίεβο\nΝο 748 από 1.750 Εστιατόρια - Κίεβο}\nMykhajlivska vul. 16, Κίεβο 01001, Ουκρανία\nΜπαρ, Παμπ, Ευρωπαϊκή, Ανατολικοευρωπαϊκή, Ουκρανική\nΕίναι περισσότερο κάτι σαν μια παμπ από εστιατόριο\nΥπέροχη ατμόσφαιρα και μουσική, μην ασχοληθείτε με το φαγητό\nΠολύ καλό παμπ της Ουκρανίας. Εξαιρετικό μενού. Φανταστικό προσωπικό.\nΚαλό μέρος για μια λογική τιμή στο κέντρο της πόλης\nΦιλόξενη παμπ στο κέντρο του Κιέβου\nΛάβετε γρήγορα απαντήσεις από το προσωπικό του Sundyk Pub και από προηγούμενους επισκέπτες.\nΔιεύθυνση: Mykhajlivska vul. 16, Κίεβο 01001, Ουκρανία\nΑριθμός τηλεφώνου: +380 44 278 8887


Ελληνικό και Ιταλικό Πάσχα. Ομοιότητες και διαφορές – A Greek in Rome\n13 April 2017 18 October 2018 ~ SmaragdaMarangou\nΕίμαστε στη Μεγάλη Εβδομάδα, οπότε θεωρώ ότι είναι μια εξαιρετική ευκαιρία να μιλήσουμε πασχαλινά έθιμα της Ελλάδας και της Ιταλίας και να ανακαλύψουμε μαζί τις ομοιότητες και διαφορές του Ελληνικού και του Ιταλικού Πάσχα, που φέτος τυχαίνει και συμπίπτουν. Κατ’ αρχάς οφείλω να επισημαίνω το γεγονός ότι οι Ιταλοί είναι κατά πλειοψηφία Χριστιανοί Καθολικοί ενώ οι Έλληνες είμαστε κυρίως Χριστιανοί Ορθόδοξοι. Αυτό σημαίνει ότι υπάρχουν διαφορές και στο τελετουργικό αλλά και στον τρόπο υπολογισμού του Πάσχα, γι αυτό και αρκετές φορές οι δύο γιορτές δε συμπίπτουν. Το Πάσχα σύμφωνα με τη Χριστιανική παράδοση γιορτάζεται την πρώτη Κυριακή μετά την πανσέληνο της εαρινής ισημερίας (δηλαδή την πρώτη Κυριακή μετά την πανσέληνο του Μαρτίου. Και αν αναρωτιέσαι γιατί υπάρχουν διαφορές στον υπολογισμό του Πάσχα θα σου πω ότι οι διαφορές οφείλονται στη χρήση των δυο διαφορετικών ημερολογίων για τον υπολογισμό της πανσελήνου Οι Καθολικοί χρησιμοποιούν το νέο,Γρηγοριανό Ημερολόγιο για τον υπολογισμό του Πάσχα αλλά οι Ορθόδοξοι συνεχίζουν να χρησιμοποιούν το παλιό, Ιουλιανό Ημερολόγιο για το σκοπό αυτό.\n( Ένα ενδιαφέρον γεγονός είναι ότι για τον εορτασμό των Χριστουγέννων οι Έλληνες Ορθόδοξοι ακολουθούμε το νέο ημερολόγιο, γι αυτό και τα εορτάζουμε στις 25 Δεκεμβρίου, ενώ οι υπόλοιποι Ορθόδοξοι λαοί που ακολουθούν το παλιό ημερολόγιο γιορτάζουν τα Χριστούγεννα στις 6 Ιανουαρίου.)\nΣτην Ελλάδα το Πάσχα γιορτάζεται με μεγάλη τιμή. Θεωρείται τόσο σημαντική γιορτή όσο τα Χριστούγεννα, με πολλά έθιμα και παραδόσεις να το συνοδεύουν, με αποτέλεσμα να γιορτάζεται από όλους. Από μικροί έχουμε μάθει να αγαπάμε αυτή τη γιορτή και να την περιμένουμε με ανυπομονησία, αφού συνοδευόταν από τα πατροπαράδοτα δώρα από οικογένεια και νονούς και από διακοπές δύο εβδομάδων από το σχολείο. Στην Ιταλία αντίθετα δεν έχει τόση βαρύτητα ως γιορτή, την τιμούν περισσότερο οι ιδιαίτερα θρησκευόμενοι. Για τους υπόλοιπους, ειδικά για τους νέους, έχει μεγαλύτερη σημασία η Δευτέρα του Πάσχα, η λεγόμενη lunedì d’Angelo ή Pasquetta, οπότε και είθισται οι νέοι να διοργανώνουν τις πρώτες εξορμήσεις στην εξοχή για πικ-νικ ή ψησίματα. Όπως καταλαβαίνεις το Πάσχα στην Ιταλία δεν είναι ιδιαίτερα οικογενειακή γιορτή, μάλιστα υπάρχει και το ρητό “Natale con I tuoi, Pasqua con chi vuoi” δηλαδή Χριστούγεννα με τους δικούς σου, Πάσχα με όποιον θέλεις . Σε κάθε περίπτωση όμως και στην Ιταλία υπάρχουν πασχαλινά έθιμα τα οποία έμαθα και θέλω να μοιραστώ μαζί σου.\nΘα ξεκινήσω από τη Σαρακοστή. Όπως ξέρεις, στην Ελλάδα η περίοδος της Σαρακοστής ξεκινά πάντα με την Καθαρά Δευτέρα και δεν προβλέπει την κατανάλωση τροφών που προέρχονται από ζώα, ενώ τις Τετάρτες και Παρασκευές η νηστεία γίνεται αυστηρότερη καθώς δεν επιτρέπεται ούτε η κατανάλωση λαδιού. Στην Ιταλία η Σαρακοστή ξεκινάει Τετάρτη. Η τελευταία μέρα του Καρναβαλιού είναι την Τρίτη η οποία λέγεται Martedì grasso (παχιά Τρίτη) για να ακολουθήσει η Mercoledì delle ceneri (Τετάρτη των σταχτών). Η νηστεία και στην Ιταλία δεν προβλέπει την κατανάλωση τροφών που προέρχονται από ζώα αλλά προβλέπεται η κατανάλωση ψαριού τις Παρασκευές.\nΗ Μεγάλη Εβδομάδα αποτελεί την κορύφωση των πασχαλινών εορτασμών. Η Εβδομάδα ξεκινά την Κυριακή των Βαΐων όποτε και στις δύο χώρες γίνεται η καθιερωμένη Λειτουργία και στους πιστούς μοιράζονται τα «βάγια» . Η διαφορά είναι ότι ενώ στην Ελλάδα τα «βάγια» είναι κλαδί δάφνης στην Ιταλία οι πιστοί λαμβάνουν ένα κλαδί ελιάς.\nΟι Ιταλοί δε βάφουν τα αυγά τη Μεγάλη Πέμπτη, δεν έχουν γενικότερα αυτό το έθιμο. Τα αυγά ως σύμβολο υπάρχουν και στην Ιταλία με τη διαφορά ότι στην Ιταλία τα πασχαλινά αυγά είναι σοκολατένια (αυτή την περίοδο όλα τα ζαχαροπλαστεία και σούπερ μάρκετ είναι γεμάτα σοκολατένια αυγά) και δε δωρίζονται μόνο στα παιδιά αλλά και στα μεγαλύτερα παιδιά. Επίσης οι Ιταλοί δε φτιάχνουν τσουρέκια. Το παραδοσιακό τους πασχαλινό γλυκό είναι η colomba (που σημαίνει περιστέρα) ένα είδος γλυκού ψωμιού, που θυμίζει το τσουρέκι στη σύσταση χωρίς όμως να είναι ακριβώς το ίδιο, με μία γλάσα από αμύγδαλα.\nΤη Μεγάλη Παρασκευή στην Ιταλία δεν γίνεται η περιφορά του Επιταφίου, δεν υπάρχει καν η συνήθεια του στολισμού του. Γίνεται όμως μια αντίστοιχη λιτανεία που αναπαριστά τα Πάθη του Χριστού, η λεγόμενη Via Crucis. Στη Ρώμη η Via Crucis ξεκινά από το Κολοσσαίο και φτάνει στην εκκλησία της Santa Maria Maggiore, ενώ τη λιτανεία οδηγεί ο ίδιος ο Πάπας.\nΣτη Ρώμη οι καμπάνες δεν ηχούν καθόλου τη Μεγάλη Παρασκευή, αντίθετα στο Μιλάνο χτυπούν μέχρι τις τρείς το απόγευμα, ώρα και κατά την εκκλησιαστική παράδοση μαθεύτηκε το γεγονός του θανάτου του Κυρίου. Στην Ελλάδα όπως ξέρουμε οι καμπάνες χτυπούν πένθιμα όλη την ημέρα.\nΗ Λειτουργία του Μεγάλου Σαββάτου στην Ιταλία είναι μια κανονική Θεία Λειτουργία η οποία τελειώνει τα μεσάνυχτα με την ανακοίνωση του μηνύματος της Ανάστασης του Κυρίου. Είχα παρευρεθεί σε Καθολική Λειτουργία του Μεγάλου Σαββάτου το 2013, όταν είχα περάσει ένα εξάμηνο στη Φλωρεντία στα πλαίσια του Erasmus, και ομολογώ ότι παρόλο που δε μου μετέφερε αυτή τη γιορτινή ατμόσφαιρα που μου μεταφέρει μια αντίστοιχη Λειτουργία στην Ελλάδα, ένωσα μια ιδιαίτερη γαλήνη. Όπως κατάλαβες οι Ιταλοί δε ρίχνουν πυροτεχνήματα ούτε κροτίδες το Μεγάλο Σάββατο, αλλά ούτε πιστεύουν στο Άγιο Φως, οπότε υπάρχει το έθιμο της λαμπάδας (ούτε η «μάχη» για το ποίος θα πάρει πρώτος το Άγιο Φως από τον παπά)\nΤο μενού του Πάσχα.\nΌπως είπα στην αρχή, το Πάσχα στην Ελλάδα γιορτάζεται μεγαλοπρεπώς κι αυτό φαίνεται στο φαγητό. Από τη μαγειρίτσα του Μεγάλου Σαββάτου (ή τις διάφορες παραλλαγές με μανιτάρια ή κοτόπουλο για όσους δεν είναι φίλοι του συγκεκριμένου πιάτου-όπως η γράφουσα) και τα κόκκινα αυγά που τσουγκρίζουμε και μετά τρώμε, μέχρι τα παραδοσιακά φαγητά της Κυριακής του Πάσχα (αρνί ή κατσίκι στη σούβλα, κοκορέτσι, κρέατα διάφορα με τις απαραίτητες σαλάτες και συνοδευτικά) και φυσικά τα απαραίτητα τσουρέκια, το μενού του Πάσχα δε μπορεί σίγουρα να χαρακτηριστεί διαιτητικό.\nΚαι στην Ιταλία έχουν ιδιαίτερες διατροφικές παραδόσεις για το Πάσχα. Το παραδοσιακό πρωινό της Κυριακής του Πάσχα αποτελείται από είδος αλμυρής τούρτας την οποία τρώνε με συνοδεία ένος τυπικού αλλαντικού που ονομάζεται corallina και με σφιχτά αυγά. Δεν έχει τύχει ακόμα να το δοκιμάσω, φέτος όμως ελπίζω να το κάνω και θα σας ενημερώσω στη σελίδα μου στο Facebook. Το μεσημεριανό γεύμα αποτελείται από αρνάκι στο φούρνο και την coratella με αγκινάρες (η coratella είναι στην ουσία το ίδιο βασικό συστατικό της μαγειρίτσας). Οι αγκινάρες πρωταγωνιστούν αυτή την εποχή στην Ιταλική κουζίνα καθότι είναι λαχανικό εποχής. Ειδικά η Ρώμη φημίζεται για τις αγκινάρες αλά ρομάνα και τις αγκινάρες αλά εβραϊκά, αλλά αυτό θα το αναλύσουμε σε επόμενο άρθρο. Το ιταλικό πασχαλινό γλυκό όπως προανέφερα είναι η colomba.\nΕλληνικό Πάσχα στην Ρώμη. Υπάρχει Ορθόδοξη Εκκλησία στη Ρώμη;\nΣτη Ρώμη λειτουργεί Ορθόδοξη Εκκλησία, όπου τελούνται όλες οι Λειτουργίες της Μεγάλης Εβδομάδος. Πρόκειται για τον Ιερό Ναό του Αγίου Θεοδώρου στον Παλατίνο (Chiesa di San Teodoro al Palatino) που βρίσκεται στη Via San Teodoro, πολύ κοντά στο σταθμό του μετρό Β Circo Massimo.\nΚλείνοντας το άρθρο θα ήθελα να ευχαριστήσω τους αναγνώστες μου για τη στήριξη και τις συμβουλές τους και να ευχηθώ σε όλους Καλή Ανάσταση και Καλό Πάσχα! Φάτε τσουρέκι και για μας που είμαστε στα ξένα (αυγά όμως έβαψα γιατί η παράδοση είναι παράδοση)\nPosted in Ελληνικά\tfoodItalylifestyletips\n‹ PreviousΡώμη: Τα δέκα μέρη που πρέπει να δεις / Ten places you must-see in Rome\nNext ›Η Νύχτα των Μουσείων στη Ρώμη/The Night of the Museums in Rome ~ A Greek in Rome


ΜΑΚΡΥΝΕΙΑ NEWS: Μαΐου 2017\nΕρώτηση Καραγκούνη για την υποβάθμιση του Αστυνομικού Τμήματος Γαβαλούς\nΟ βουλευτής Αιτωλοακαρνανίας Κώστας Καραγκούνης κατέθεσε ερώτηση για την υποβάθμιση του Αστυνομικού Τμήματος Γαβαλούς, στο Υπουργείο Εσωτερικών (Υπόψη Αναπληρωτή Υπουργού κ. Τόσκα).\nΜε την αναδιάρθρωση των αστυνομικών υπηρεσιών, στην οποία έχει προχωρήσει η Κυβέρνηση, επήλθαν σημαντικές και πολλές αλλαγές στο νομό Αιτωλοακαρνανίας. Άμεσα επηρεάστηκε η λειτουργία του αστυνομικού τμήματος Γαβαλούς που αρχικά μετατράπηκε σε αστυνομικό σταθμό και τώρα υποβαθμίζεται περαιτέρω. Επίκειται αφαίρεση της γραμματείας και μετακίνηση 4-5 ατόμων. Οι πολίτες της περιοχής θα πρέπει πλέον να εξυπηρετούνται για απλές αλλά σημαντικές υπηρεσίες (όπως την έκδοση ταυτότητας ή την έκδοση άδειας οπλοφορίας) από το αστυνομικό τμήμα του Αιτωλικού, πράγμα που δυσκολεύει κατακόρυφα την καθημερινότητα τους.\nΔεδομένου των δυσκολιών που δημιουργεί στους πολίτες της Μακρυνείας μια τέτοια εξέλιξη, ο υπουργός ερωτάται:\nΣε ποιο βαθμό είναι διατεθειμένος να παρέμβει για τη διατήρηση του αστυνομικού σταθμού και κατ’ επέκταση της περιοχής στην τρέχουσα κατάσταση χωρίς επιπλέον αποδυνάμωση;\nΑναρτήθηκε από makrinia news στις 5/31/2017 01:46:00 μ.μ. Δεν υπάρχουν σχόλια:\nΑναρτήθηκε από makrinia news στις 5/31/2017 01:42:00 μ.μ. Δεν υπάρχουν σχόλια:\nΣύλληψη τεσσάρων Αλβανών για λαθραίο καπνό και παράνομη διαμονή στη χώρα\nΣυνελήφθησαν, πριν λίγες μέρες στη Μακρυνού και την Καψοράχη Αιτωλοακαρνανίας, από αστυνομικούς του Αστυνομικού Τμήματος Ναυπάκτου σε συνεργασία με αστυνομικούς του Αστυνομικού Τμήματος Αιτωλικού, τέσσερις υπήκοοι Αλβανίας, ηλικίας από 32 έως 59 ετών, διότι σε έρευνα που πραγματοποιήθηκε σε οικία που διέμεναν βρέθηκε και κατασχέθηκε μια συσκευασία που περιείχε (29,60) γραμμάρια λαθραίου καπνού.\nΑπό τον έλεγχο των στοιχείων των δραστών προέκυψε ότι τρεις είχαν παραβιάσει κατά περίπτωση περιορισμούς διαμονής στην Χώρα και διέμεναν παράνομα.\nΑναρτήθηκε από makrinia news στις 5/25/2017 12:47:00 μ.μ. Δεν υπάρχουν σχόλια:\nΗ Μεσάριστα Αγρινίου εόρτασε την ανακομιδή Λειψάνων του Αγίου Νικολάου\nΣε κλίμα κατάνυξης και λαμπρότητας ο Ιερός Ναός Αγίου Νικολάου Μεσαρίστης και το Τ.Δ Μεσαρίστης,εόρτασε και πανηγύρισε χτες Παρασκευή 19 Μαΐου 2017 και σήμερα Σάββατο 20 Μαΐου 2017 την ανακομιδή των Ιερών Λειψάνων του εν Αγίοις Πατρός ημών Νικολάου αρχιεπισκόπου Μύρων της Λυκία του θαυματουργού.\nΤο απόγευμα της εορτής τελέσθηκε ο Μέγας Πανηγυρικός Εσπερινός μετ Αρτοκλασίας και Θείου Κηρύγματος και το πρωί της εορτής η Ακολουθία του Όρθρου και εν συνεχεία η Πανηγυρική Θεία Λειτουργία μετά Θείου Κηρύγματος.\nΚατά την διάρκεια των Ιερών Ακολουθιών τέθηκε προς προσκύνηση απότμημα του Ιερού Λειψάνου του Αγίου Νικολάου που φυλάσσεται στον Ιερό Ναό.\nΗ μνήμη του Αγίου Νικολάου τελείται στις 6 Δεκεμβρίου. Τον μήνα Μάϊο τελείται η εορτή της ανακομιδής η μετακομιδής του λειψάνου του από τα Μύρα της Λυκίας στο Μπάρι της Ιταλίας και της προόδου ή παρόδου αυτού, της διελεύσεώς του δηλαδή από τους διαφόρους τόπους, και μάλιστα κατά τρεις διαφορετικές ημέρες, ήτοι στις 9, στις 10 και στις 20 Μαΐου.Η Ανακομιδή και μετακομιδή του λειψάνου του Αγίου Νικολάου, έγινε στα χρόνια του αυτοκράτορα Αλεξίου Α' του Κομνηνού (1081 -1118 μ.Χ.) και Πατριάρχου Νικολάου Γ' του Κυρδινιάτη (1084 - 1111 μ.Χ.). Το Ιερό λείψανο του Άγιου μετακομίστηκε στο Μπάρι της Ιταλίας, επειδή οι Τούρκοι κατέλαβαν την πόλη των Μύρων και οι κάτοικοι φοβήθηκαν μήπως οι άπιστοι το καταστρέψουν.\nΑναρτήθηκε από makrinia news στις 5/25/2017 12:42:00 μ.μ. Δεν υπάρχουν σχόλια:\nΚάλεσμα σε συνέλευση για τη δημιουργία αγροτοκτηνοτροφικού Συλλόγου Μακρυνείας\nΟι Αγροτικοί Σύλλογοι της περιοχής καλούν σε Γενική Συνέλευση την Κυριακή 28 Μάη στην αίθουσα του Δημοτικού συμβουλίου Παπαδατών και ώρα 11.30 το πρωί, με θέμα «δημιουργία ενιαίου Αγροτοκτηνοτροφικού Συλλόγου Μακρυνείας».\nΣτη Συνέλευση θα αποφασιστεί η ημερομηνία της διεξαγωγής των Εκλογών και Εφορευτική Επιτροπή.\n«Η δημιουργία του συλλόγου προέκυψε από την αναγκαιότητα οι μικρομεσαίοι αγρότες και κτηνοτρόφοι της περιοχής να αποκτήσουν την δική τους οργανωμένη παρέμβαση, ενάντια στην αντιαγροτική πολιτική που εφαρμόζεται και οδηγεί στο ξεκλήρισμα της μικρομεσαίας αγροτιάς. Παίρνουμε την υπόθεση στα χέρια μας», αναφέρει η ανακοίνωση-κάλεσμα.\nΑναρτήθηκε από makrinia news στις 5/25/2017 12:39:00 μ.μ. Δεν υπάρχουν σχόλια:\nΆσκηση «ΔΙΑ-ΠΥΡΟΣ 2017».\nΑναρτήθηκε από makrinia news στις 5/19/2017 11:07:00 π.μ. Δεν υπάρχουν σχόλια:\nΚάνε κάτι δραστικό… κόψε πια το πλαστικό\nΤα παιδιά φώναξαν δυνατά «Κάνε κάτι δραστικό… κόψε πια το πλαστικό» για το Περιβάλλον - Μοίρασαν περισσότερες από 1.200 τσάντες από ανακυκλώσιμα υλικά.\nΟι μαθητές από τα είκοσι σχολεία της Αχαΐας, ζωγράφισαν και μοίρασαν στους περαστικούς, περισσότερες από 1.200 υφασμάτινες τσάντες, με στόχο να τους ενεργοποιήσουν για την κατάργηση της πλαστικής σακούλας, που είναι γνωστό σε όλους μας, πόσο κακό κάνει αυτή στο περιβάλλον μας.\n«Πρόκειται για μία εξαιρετική και εξωστρεφή εκδήλωση και θέλουμε να περάσουμε στον κόσμο αυτό το αισιόδοξο μήνυμα της νεολαίας μας, των παιδιών μας. Η υπόθεση του περιβάλλοντος μας αφορά όλους και είναι επιβεβλημένο η χώρα μας να περάσει σε ένα άλλο μοντέλο διαχείρισης απορριμμάτων» σημείωσε ο Περιφερειάρχης Δυτικής Ελλάδας Απόστολος Κατσιφάρας.\nΚαι συνέχισε ο κ. Κατσιφάρας: «Τα παιδιά στέλνουν ένα εναλλακτικό μήνυμα και αυτό θα πρέπει να περάσει στη συνείδηση μας και στην κοινωνία μας. Οι μεγάλες αλλαγές θα γίνουν από κάτω προς τα πάνω, και σε αυτό συμβάλλει η εκπαίδευση».\nΗ εκδήλωση υλοποιήθηκε στην πλατεία Γεωργίου στην Πάτρα και την διοργάνωσε η Περιφέρεια Δυτικής Ελλάδας μαζί με την Ειδική Υπηρεσία Διαχείρισης Επιχειρησιακού Προγράμματος «Δυτική Ελλάδα 2014-2020», συνεχίζοντας τις δράσεις στο πλαίσιο του εορτασμού της Ημέρας της Ευρώπης καθ’ όλη τη διάρκεια του Μαΐου.\nΑναρτήθηκε από makrinia news στις 5/19/2017 11:01:00 π.μ. Δεν υπάρχουν σχόλια:\nΟ Αράκυνθος, τα Στενά της Κλεισούρας και οι γύπες\nδημο ι.π. μεσολογγιου\nφορεα διαχειρισησ λιμνοθαλασσασ μεσολογγιου\nπανεπιστημιο πατρων, Τμήμα Διαχείρισης Περιβάλλοντος και Φυσικών Πόρων\nΑναρτήθηκε από makrinia news στις 5/18/2017 01:14:00 μ.μ. Δεν υπάρχουν σχόλια:\nΑπλήρωτοι πάνω από 6 μήνες οι καπνοπαραγωγοί της Μακρυνείας\nΠραγματοποιήθηκε την Τρίτη στην Γραμματικού γενική συνέλευση των απλήρωτων καπνοπαραγωγών της Μακρυνείας, όπου έγινε συζήτηση για το πρόβλημα που αντιμετωπίζουν οι καπνοπαραγωγοί, δεδομένου ότι, όπως αναφέρουν, είναι απλήρωτοι πάνω από 6 μήνες από Καπνική εταιρεία, τη στιγμή μάλιστα που έχουν μπει είδη στη νέα καλλιεργητική περίοδο με τα έξοδα να τρέχουν. «Πλέον τίθεται θέμα επιβίωσης για μας,» δηλώνουν σε σχετική ανακοίνωση.\nΕιδικότερα, κατά τη συνέλευση οι καπνοπαραγωγοί αποφάσισαν τη δημιουργία 7μελους επιτροπής\nπου θα εκπροσωπεί όλα τα χωριά της περιοχής, με στόχο να διεκδικήσουν τα εξής:\n• Άμεση εξόφληση στο σύνολο των χρωστούμενων όλων των παραγωγών από την εταιρεία\n• Πάγωμα όλων των χρεών προς τρίτους (δάνεια από τράπεζες, καλλιεργητικά μέσα εφόδια, ΟΣΔΕ,\n• Καμία διακοπή από τις ΔΕΚΟ (ΔΕΗ,ΕΥΔΑΠ,ΟΤΕ)\n• Να γίνουν όλες οι απαραίτητες ενέργειες για πανελλαδικό συντονισμό από τους καπνοπαραγωγούς\nπου αντιμετωπίζουν το ίδιο πρόβλημα καθώς και από τους εργαζομένους της ίδιας εταιρείας οι οποίοι είναι και αυτοί απλήρωτοι\n• Κατώτατες εγγυημένες τιμές σε όλα τα αγροτικά προϊόντα σύμφωνα με το κόστος παράγωγης με\n• Παράλληλα, επισημαίνουν την ανάγκη δημιουργίας άμεσα Ενιαίου Αγροτοκτηνοτροφικού Συλλό-\nγου Μακρυνείας «για να αντιμετωπιστούν τα οξυμένα προβλήματα που προκύπτουν καθημερινά».\nΤέλος, απευθύνουν έκκληση σε όλους τους φορείς του νομού να συμπαρασταθούν στο δίκαιο αγώνα τους.\nΑναρτήθηκε από makrinia news στις 5/18/2017 11:25:00 π.μ. Δεν υπάρχουν σχόλια:\nΑναρτήθηκε από makrinia news στις 5/18/2017 11:05:00 π.μ. Δεν υπάρχουν σχόλια:\nΓυναίκες που έχουν στην οικογένεια βεβαρυμμένο ιστορικό οστεοπόρωσης.\nΧώρος διεξαγωγής: Πρώην Δημοτικό Κατάστημα Γαβαλούς\nΧώρος διεξαγωγής: Αίθουσα Βιβλιοθήκης Ματαράγκας\nΑναρτήθηκε από makrinia news στις 5/18/2017 11:04:00 π.μ. Δεν υπάρχουν σχόλια:\nΆσκηση «ΔΙΑ-ΠΥΡΟΣ 2017» στην Τ.Κ Αγίου Ανδρέα της Δ.Ε Μακρυνείας του Δήμου Αγρινίου\nΑναρτήθηκε από makrinia news στις 5/18/2017 10:54:00 π.μ. Δεν υπάρχουν σχόλια:\nΝέο Δ.Σ. στην Θύελλα Αγίου Ανδρέα\nΣτην γενική συνέλευση των μελών της Θύελλας Αγίου Ανδρέα η οποία πραγματοποιήθηκε στις 7 Μαΐου προέκυψε η νέα διοίκηση του συλλόγου. Η νέα διοίκηση ευχαριστεί όλα τα μέλη, ζητεί την στήριξη στην νέα προσπάθεια που θα κάνει ώστε η ομάδα να πραγματοποιήσει μια καλή πορεία στο πρωτάθλημα της Α' ΕΠΣΑ. Επίσης σε λίγες ημέρες θα ανακοινώσει και τον νέο προπονητή της ομάδας.\nΜετά την διαδικασία των εκλογών που πραγματοποιήθηκε στις 7/ 5/17 προέκυψε η νέα διοίκηση του συλλόγου που είναι η εξής :\nΠρόεδρος : Τσάμης Γεώργιος\nΑντιπρόεδρος: Αγγελής Κων/ νος\nΓραμματέας: Αγγελής Δημήτριος\nΤαμίας : Λαγός Χρήστος\nΓενικός Αρχηγός : Τσούτσας Παναγιώτης\nΈφορος Υλικού: Αρμύρας Ηλίας\nΜέλος: Λάμπος Κων/ νος\nΑναρτήθηκε από makrinia news στις 5/17/2017 01:59:00 μ.μ. Δεν υπάρχουν σχόλια:\nΒιβλιοπαρουσίαση «Οδοιπορικό στις Ιερές Μονές της Αιτωλοακαρνανίας»\nΕτικέτες Θρησκευτικά, Ποίηση\nΗ Αιτωλική Πολιτιστική Εταιρεία και ο Σύνδεσμος Αιτωλοακαρνάνων «ΟΣΙΟΣ ΕΥΓΕΝΙΟΣ Ο ΑΙΤΩΛΟΣ» παρουσιάζουν το νέο βιβλίο του κ. Χρήστου Σιάσου με τίτλο, «ΚΑΣΤΡΑ ΤΗΣ ΟΡΘΟΔΟΞΙΑΣ» και υπότιτλο, «Οδοιπορικό στις Ιερές Μονές της Αιτωλοακαρνανίας».\nΟ συμπολίτης μας, καθηγητής και συγγραφέας, κ. Χρήστος Γερ. Σιάσος ασχολήθηκε για αρκετά χρόνια με ευσυνειδησία υποδειγματική, με άσβηστη αγάπη και ξεχωριστό μεράκι προσφέροντας σ’ όλους μας ως αντίδωρο φιλίας τα βιβλία του: «Οι Άγιοι της Αιτωλοακαρνανίας», «Οι Επίσκοποι Αιτωλίας και Ακαρνανίας από το 343 μ. Χ. έως σήμερα», «Οι Προκαθήμενοι της Εκκλησίας της Ελλάδος από το 1833 έως σήμερα» και τελευταία το βιβλίο του με τίτλο, «ΚΑΣΤΡΑ ΤΗΣ ΟΡΘΟΔΟΞΙΑΣ» και υπότιτλο, «Οδοιπορικό στις Ιερές Μονές της Αιτωλοακαρνανίας».\nΑναρτήθηκε από makrinia news στις 5/17/2017 11:31:00 π.μ. Δεν υπάρχουν σχόλια:\nΗ μεσάριστα εορτάζει τον Πολιούχο της Άγιο Νικόλαο.\nΤην Παρασκευή 19 Μαΐου 2017, εορτάζει και πανηγυρίζει σε ανάμνηση της ανακομιδής, των Ιερών λειψάνων του, εν Αγίοις Πατρός ημών Νικολάου, Επισκόπου Μύρων της Λυκίας του Θαυματουργού, ο ομώνυμος ναός μας, ο ναός του Αγίου Νικολάου Μεσαρίστης.\nΤο πρόγραμμα των θρησκευτικών εκδηλώσεων έχει ως εξής:\n• Την Παρασκευή 19 Μαΐου το απόγευμα και ώρα 7:00 μ.μ., θα τελεσθεί ο εσπερινός της εορτής μετ’ Αρτοκλασίας και Θείου Κηρύγματος.\n• Το Σάββατο 20 Μάιου το πρωί και ώρα 7:00 π.μ. θα τελεσθεί ο Όρθος και η Θεία Λειτουργία.\nΤο χωρίο μας έχει την ευλογία καθ’ όλη τη διάρκεια των Ιερών Ακολουθιών να εκτίθει προς προσκύνηση μέρος του Ιερού Λειψάνου του Αγίου Νικολάου το οποίο φυλάσσεται εις τον Ιερόν Ναό μας.\nΤο χωριό και η Εκκλησία μας, σας καλωσορίζει να παρευρεθείτε στην Θεία Λειτουργία.\nΑναρτήθηκε από makrinia news στις 5/17/2017 11:21:00 π.μ. Δεν υπάρχουν σχόλια:\nΕορταστικές εκδηλώσεις στην Γαβαλού\nΜε ιδιαίτερη λαμπρότητα και κατά την καθιερωμένη τάξη , η Γαβαλού Μακρυνείας του Δήμου Αγρινίου, εόρτασε το Σάββατο 13 Μαΐου 2017 και ανήμερα της εορτής, Κυριακή 14 Μαΐου 2017 την ιερά μνήμη της πολιούχου και προστάτιδός της, Αγίας Μεγαλομάρτυρος και Ισαποστόλου Φωτεινής της Σαμαρείτιδος.\nΤο απόγευμα το Σαββάτου τελέσθηκε ο Μέγας Πανηγυρικός Εσπερινός μετ Αρτοκλασίας και Θείου Κηρύγματος και εν συνεχεία έλαβε χώρα με τη συμμετοχή του ιερού κλήρου η λιτάνευση της Ιεράς Εικόνας της Αγίας.\nΤο πρωί της εορτής τελέσθηκε η Ακολουθία του Όρθρου και εν συνεχεία η Πανηγυρική Αρχιερατική Θεία Λειτουργία ιερουργούντος του Σεβασμιωτάτου Μητροπολίτου Αιτωλίας και Ακαρνανίας κκ Κοσμά. Τον Θείο Λόγο κήρυξε ο θεολόγος - συγγραφέας κ. Στυλιανός Κεμετζεντζίδης, ο οποίος κατόπιν προσκλήσεως του Σεβασμιωτάτου Μητροπολίτου μας, βρίσκεται αυτές τις ημέρες στην Ιερά μας Μητρόπολη, για πραγματοποίηση ομιλιών.\nΑναρτήθηκε από makrinia news στις 5/17/2017 11:16:00 π.μ. Δεν υπάρχουν σχόλια:\nΠαραίτησή Τσιαντή από την προεδρία του Μακρυνειακού\nΤην παραίτησή του από την προεδρία του Μακρυνειακού ανακοίνωσε ο Θανάσης Τσιαντής. Ο πρόεδρος της ομάδας την τελευταία διετία αναφέρθηκε στην προσπάθεια που έγινε, ευχαρίστησε τους ανθρώπους με τους οποίους συνεργάστηκε και καλεί όσους ενδιαφέρονται να μπουν στη διοίκηση της ομάδας.\nΜετά από παρουσία δύο χρόνων στην προεδρία της ομάδας Α.Ε. ΜΑΚΡΥΝΕΙΑΚΟΣ αναγκάζομαι να ανακοινώσω την αποχώρησή μου. Προ 2ετίας αποφασίσαμε να δημιουργήσουμε κάτι για το οποίο τόσο εμείς στο Δ.Σ όσο και όλοι οι Μακρυνιώτες ποδοσφαιρόφιλοι να είναι υπερήφανοι για αυτό. Σε μια δύσκολη περίοδο και στο επίκεντρο της οικονομικής κρίσης που περνάμε δε διστάσαμε και αποφασίσαμε να ηγηθούμε μιας προσπάθειας για να επανεκκινήσουμε την ομάδα από τη Γ΄ κατηγορία και με μηδέν ταμείο. Μια επανεκκίνηση που προϋπέθετε σωστές βάσεις σε όλους τους τομείς και παράδειγμα προς αποφυγήν τα λάθη του παρελθόντος που έφεραν δυστυχώς το κλείσιμο - αναστολή λειτουργίας αρκετών σωματείων της επαρχίας μας. Δυστυχώς όμως για εμάς παρά τις πολλές υποσχέσεις και διαβεβαιώσεις τόσο από τις τοπικές αρχές του Δήμου Αγρινίου όσο και από διάφορους επιχειρηματίες και παράγοντες μείναμε μόνοι μας να παλεύουμε οικονομικά.\nΑναρτήθηκε από makrinia news στις 5/12/2017 02:41:00 μ.μ. Δεν υπάρχουν σχόλια:\nΙόνια οδός: Ανασκάπτοντας την χώρα των Αιτωλών - Ακαρνάνων και Αμφιλόχων\nΗμερίδα της ΠΑΝ.ΣΥ, για τα νέα αρχαιολογικά ευρήματα στην Ιόνια οδό.\nΑναρτήθηκε από makrinia news στις 5/12/2017 09:11:00 π.μ. Δεν υπάρχουν σχόλια:\nΘρησκευτικές εκδηλώσεις στη Γαβαλού\nΑναρτήθηκε από makrinia news στις 5/11/2017 02:29:00 μ.μ. Δεν υπάρχουν σχόλια:\nΣε μαθήτρια του Λυκείου Γαβαλούς το 2ο βραβείο διαγωνισμού διηγήματος της Πανελλήνιας Ένωσης Λογοτεχνών\nΕτικέτες Παιδεία, Ποίηση\nΜε ανακοίνωσή του ο φιλόλογος Κωνσταντίνος Γεωργίου εκ μέρους του Συλλόγου Διδασκόντων του Γενικού Λυκείου Γαβαλούς, γνωστοποιεί την επιτυχία της μαθήτριας του σχολείου Αναστασίας Πλατανιά, η οποία κατέκτησε το 2ο βραβείου στον διαγωνισμό διηγήματος της Πανελλήνιας Ένωσης Λογοτεχνών. Συγκεκριμένα:\n«Εδώ που έφθασες λίγο δεν είναι» – Κ. Π. Καβάφης\nΌταν η μαθήτριά μας Αναστασία Πλατανιά ή Νάστα (το λογοτεχνικό της ψευδώνυμο) μου παρέδωσε το διήγημά της, για να το διαβάσω, η αλήθεια είναι ότι δεν πίστευα ότι ένα παιδί της Β' Λυκείου θα μπορούσε να αποτυπώσει και να ξεδιπλώσει στο χαρτί μια ιστορία τόσο ευφάνταστα και τόσο αριστοτεχνικά σε λογοτεχνικό κείμενο. Ευτυχώς, η Αναστασία με διέψευσε. Όταν διάβασα την ιστορία του Έκτορα και της Ζωής, των ηρώων του διηγήματος, ομολογώ ότι με κατέλαβε βαθιά συγκίνηση και εξαιτίας του περιεχομένου του αναγνώσματος αλλά, κυρίως, εξαιτίας της αποκάλυψης μπροστά στα μάτια μου σε όλο της το βάθος μιας τόσο ευαίσθητης ψυχοσύνθεσης και τόσο χαρισματικής λογοτεχνικά –και όχι μόνο- προσωπικότητας, όπως είναι η Αναστασία.\nΑναρτήθηκε από makrinia news στις 5/10/2017 03:04:00 μ.μ. Δεν υπάρχουν σχόλια:\nΑνάπλαση της παραλίμνιας ζώνης της Τριχωνίδας με στόχο την ανάπτυξη της περιοχής\nΑναρτήθηκε από makrinia news στις 5/10/2017 01:12:00 μ.μ. Δεν υπάρχουν σχόλια:\nΣύγχρονο θαύμα: Η Τριχωνίδα σώζεται από τον προστάτη της Άγιο Χριστόφορο\nΑναρτήθηκε από makrinia news στις 5/10/2017 01:10:00 μ.μ. Δεν υπάρχουν σχόλια:\nΕξασφαλίζουμε την αναγκαία χρηματοδότηση για τη συντήρηση και αποκατάσταση του Εθνικού Οδικού Δικτύου Δυτικής Ελλάδας\nΤη χρηματοδότηση των αναγκαίων έργων για τη συντήρηση και την αποκατάσταση του Εθνικού Οδικού Δικτύου Δυτικής Ελλάδας με 35,5 εκατ. ευρώ από το εθνικό σκέλος τους Προγράμματος Δημοσίων Επενδύσεων, ανακοινώνει το Υπουργείο Οικονομίας και Ανάπτυξης.\nΠιο συγκεκριμένα, με τους πόρους αυτούς θα χρηματοδοτηθούν έργα για τη συντήρηση – αποκατάσταση και άρση της επικινδυνότητας στα παρακάτω τμήματα του Εθνικού Οδικού Δικτύου:\nΑμφιλοχία – Βόνιτσα – Λευκάδα & στα οδικά τμήματα: «Βόνιτσα – Άκτιο & Άγιος Νικόλαος – Άκτιο»\nΑγρίνιο Καρπενήσι & Αγρίνιο – Θέρμο\nΚόμβοι εισόδου – εξόδου Πάτρας, Πύργου, & Αγρινίου.\nΑναρτήθηκε από makrinia news στις 5/10/2017 01:06:00 μ.μ. Δεν υπάρχουν σχόλια:\nAνακοίνωση του προέδρου Γιάννη Βασιλείου του Ν.Π.Δ.Δ. Κοινωνικής Προστασίας και Αλληλεγγύης Δήμου Αγρινίου:\nΟ Πρόεδρος και το Διοικητικό Συμβούλιο του Ν.Π.Δ.Δ. Κοινωνικής Προστασίας & Αλληλεγγύης Δ. Αγρινίου, λαμβάνοντας υπόψη του τις ανάγκες και τις ιδιαιτερότητες της Τρίτης Ηλικίας καθώς την παρούσα οικονομική κατάσταση, αποφασίζει την παύση κάθε οικονομικής εισφοράς των εγγεγραμμένων μελών στα Κ.Α.Π.Η. που λειτουργούν στον Δήμο Αγρινίου από 1/6/2017.\nΑναρτήθηκε από makrinia news στις 5/05/2017 02:52:00 μ.μ. Δεν υπάρχουν σχόλια:\nΕυρωπαϊκή Γιορτή της Μουσικής Αγρίνιο 2017\nΗ Φιλαρμονική του Δήμου Αγρινίου για 10η συνεχή χρονιά ενταγμένη στο Εθνικό Δίκτυο συμμετέχει στις εκδηλώσεις και σας προσκαλεί να συμμετάσχετε στο μελωδικότερο γεγονός του χρόνου από 19 έως 21 Ιουνίου 2017.\nΑναρτήθηκε από makrinia news στις 5/05/2017 10:50:00 π.μ. Δεν υπάρχουν σχόλια:\nΑναρτήθηκε από makrinia news στις 5/05/2017 10:22:00 π.μ. Δεν υπάρχουν σχόλια:\nΑναρτήθηκε από makrinia news στις 5/05/2017 10:13:00 π.μ. Δεν υπάρχουν σχόλια:\nΓνωρίστε την Αρχιερατική Περιφέρεια Μακρυνείας της Ιεράς Μητροπόλεως Αιτωλίας και Ακαρνανίας με τους Ναούς και τα Μοναστήρια της\nΑναρτήθηκε από makrinia news στις 5/04/2017 01:58:00 μ.μ. Δεν υπάρχουν σχόλια:


Τετάρτη 27 Ιανουαρίου 2016 19:02\nΜία πολύ σημαντική μεταγραφή κατάφερε να ολοκληρώσει ο Αστέρας Τρίπολης, ο οποίος έκανε δικό του τον Κρίστιαν Μανουέλ Τσάβες, όπως ανακοίνωσε την Τετάρτη (27/1).\nΟ Αργεντινός είχε βρεθεί στην Τρίπολη από τη Δευτέρα (25/1), πέρασε από ιατρικές εξετάσεις και τελικά έβαλε την υπογραφή του στο συμβόλαιο που του προσφέρθηκε. Έτσι έως το καλοκαίρι του 2017 θα παίζει στους Αρκάδες. Αναλυτικά η ανακοίνωση: «Ο Cristian Manuel Chávez υπέγραψε συμβόλαιο συνεργασίας μέχρι τον Ιούνιο του 2017 και επέλεξε το νούμερο 9 για τη φανέλα του.\nΟ Αργεντινός, Pochi Chávez, όπως θα αναγράφεται στη φανέλα του, έρχεται για πρώτη φορά στην Ευρώπη μετά από 132 συμμετοχές με την Boca Juniors, 25 με την Lanús, 28 με την Unión Española και 11 με την Arsenal de Sarandí.\nΕίναι γεννημένος στις 16 Ιουνίου του 1986 και αγωνίζεται στη μεσαία γραμμή πίσω από τον επιθετικό».\nΤέλος, ο παίκτης στις πρώτες δηλώσεις ανέφερε: «Είμαι πολύ χαρούμενος που βρίσκομαι εδώ, αλήθεια είμαι πολύ ικανοποιημένος και έρχομαι με στόχο να τα πάω πολύ καλά. Έχω πολλά πράγματα να δώσω. Μου αρέσει η ομάδα, από τα λίγα που πρόλαβα να δω. Θα αρχίσω τις προπονήσεις με την ομάδα και θα δουν όλοι την ποιότητα που έχω. Έρχομαι για να δώσω το 100%, να τα δώσω όλα για τον Αστέρα και μακάρι να πάμε ακόμη πιο ψηλά. Ήμουν 8 χρόνια στην Μπόκα Τζούνιορς και βγήκαμε 5 φορές πρωταθλητές. Τώρα είχα τη δυνατότητα να έρθω στην Ελλάδα και δεν ήθελα να τη χάσω. Θέλω να παίξω, να αποδείξω αυτά που έκανα στην Μπόκα και να κερδίσω πράγματα από τον Αστέρα. Είμαι ικανοποιημένος που βρίσκομαι εδώ, η Μπόκα ανήκει στο παρελθόν. Τώρα το μόνο που με νοιάζει είναι ο Αστέρας και θέλω να πάνε καλά τα πράγματα εδώ.\nΈμαθα κάποιους παίκτες του Αστέρα και από το ίντερνετ καθώς με ενδιέφερε να μάθω τι υπάρχει στην Ελλάδα. Τώρα αρχίζω να γνωρίζω τους ποδοσφαιριστές της ομάδας, τους Αργεντινούς συμπαίκτες μου που μου μίλησαν για το ρόστερ της ομάδας. Με τον καιρό θα γνωριστούμε καλύτερα. Ήρθα για τον Αστέρα και θέλω να πετύχω.\nΗ αλήθεια είναι πως ναι, ήθελα να κάνω ένα ποιοτικό άλμα με το να παίξω στην Ευρώπη. Ποτέ δεν είχα παίξει Ευρώπη. Μου εξήγησαν πόσο καλό είναι να παίξεις σε διοργανώσεις UEFA και η αλήθεια είναι πως είμαι ενθουσιασμένος. Για μένα αυτό είναι ένα όνειρο. Ήμουν στην Μπόκα που είναι η καλύτερη ομάδα στην Αργεντινή. Αλλά αυτό είναι ένα όνειρο και θέλω να το εκμεταλλευτώ με τον καλύτερο τρόπο. Γι' αυτό θέλω να δώσω το 100% για τον Αστέρα, γιατί είναι μια μοναδική ευκαιρία που έχω. Θέλω να την εκμεταλλευτώ στο μέγιστο και να κερδίσω πράγματα από τον Αστέρα. Θέλω να επικεντρωθώ σ' αυτή την ομάδα γιατί από το λίγο που την γνώρισα, είναι μία πολύ καλή ομάδα και έχω πολύ κέφι γι' αυτή τη φανέλα.


Ποδιά Κεντημένη -Δείτε την στα Εκκλησιαστικα Χατζής\nHome>Κατάστημα>Ιερατικά και Κεντήματα>Διάφορα Είδη Με Κέντημα>Ποδιά Κεντημένη\nΠοδιά Κεντημένη quantity\nΗ Ποδιά Κεντημένη ράβεται με σύγχρονες κεντητικές μηχανές και και ολοκληρώνεται στο χέρι . Το υλικό κατασκευής της είναι από ανθεκτικό λευκό ύφασμα αρίστης ποιότητος. Έχει κεντημένο το σχέδιο της σφραγίδας και όμορφα κεντημένα στάχυα από κάτω .\nΟ Κύριος με τους Δώδεκα Αποστόλους Του, αγαπητοί μου αδελφοί, σήμερα ανεβαίνει προς τα Ιεροσόλυμα. Προχωρά μπροστά από τους μαθητές Του, που είναι κυριευμένοι από δέος και Τον ακολουθούν φοβισμένοι. Κι ενώ τους μιλά για τα όσα θα του συμβούν, Τον πλησιάζουν οι Απόστολοι Ιάκωβος και Ιωάννης και Του λένε: «Κύριε, θέλουμε να μας κάμεις την χάρη, σ’ αυτά που θα σου ζητήσουμε. Όταν θα εγκαταστήσεις την ένδοξη βασιλεία Σου, θα θέλαμε να μας βάλεις να καθίσουμε ο ένας στα δεξιά Σου και ο άλλος στα αριστερά Σου». Κι ο Ιησούς χωρίς καμιά περιστροφή, τους απαντά: «Δεν ξέρετε τι ζητάτε. Μπορείτε να πιείτε από το ποτήρι του πάθους, που θα πιω εγώ ή να βαπτιστείτε με το βάπτισμα με το οποίο θα βαπτιστώ εγώ;» Και οι δύο Απόστολοι απαντούν ότι μπορούν. Όταν όμως ακούν αυτά οι υπόλοιποι Απόστολοι, αρχίζουν ν’ αγανακτούν με τον Ιάκωβο και τον Ιωάννη. Και τότε απαντά ο Ιησούς ότι «Όποιος θέλει να γίνει μεγάλος ανάμεσά σας θα πρέπει να γίνει υπηρέτης σας και όποιος από σας θέλει να είναι πρώτος, πρέπει να γίνει δούλος όλων. Γιατί ο Υιός του ανθρώπου δεν ήλθε για να Τον υπηρετήσουν, αλλά για να υπηρετήσει και να προσφέρει την ζωή Του λύτρο για όλους. Ας δούμε τι είναι διακονία. Είναι μια λέξη που μέσα στα οκτώ της γράμματα περικλείει μια ολόκληρη ζωή, τη ζωή του Θεάνθρωπου Ιησού. Γιατί αν φέρουμε στο νου μας τα διάφορα περιστατικά της ζωής του Χριστού, από τη Φάτνη μέχρι τη Σταύρωση, θα δούμε ότι όλη η ζωή του Κυρίου, είναι ένα παράδειγμα ταπεινής διακονίας.


Κυριακή, 7 Ιανουάριος 2018 11:20\nΑλήθεια, θεωρείτε ότι έχετε διαβάσει τα πάντα για τα ζώδια και τα ξέρετε όλα χαρτί και καλαμάρι; Είστε σίγουροι ότι αυτά που έχετε μάθει, έχετε δει ή έχετε ακούσει, δεν είναι μόνο η μία από τις δύο όψεις του ίδιου νομίσματος; Κι όμως, όπως στα περισσότερα γύρω μας, έτσι για το κάθε ζώδιο, ισχύει ο κανόνας «άλλο το φαίνεσθαι κι άλλο το είναι» και υπάρχουν κάποια μικρά μυστικά τους, κάποια κρυφά στοιχεία τους ή αδυναμίες που δε σας πάει καν το μυαλό.\nΣυμβιβάζονται, αποφεύγουν βίαιες αντιδράσεις και συμπεριφορές αλλά σιχαίνονται περισσότερο από τον καθένα να υπακούουν σε εντολές και να δεχτούν καθοδήγηση! Επίσης, στη σχέση τους λειτουργούν ως δερβέναγες με δημοκρατική «προβιά».


Πώς να πάω στο προορισμό Victor Plaza στη πόλη Δήμος Αγλαντζιάς με Λεωφορείο | Moovit\nΠώς να πάω στο προορισμό Victor Plaza στη πόλη Δήμος Αγλαντζιάς με Λεωφορείο;\nΟδηγίες προς το προορισμό Victor Plaza (Δήμος Αγλαντζιάς) με τη δημόσια συγκοινωνία\nΟι ακόλουθες γραμμές συγκοινωνίας έχουν διαδρομές που περνούν κοντά Victor Plaza\nΠώς να πάω στο προορισμό Victor Plaza με Λεωφορείο?\nΠοιοι είναι οι πιο κοντινοί σταθμοί προς Victor Plaza;\nΟι πιο κοντινοί σταθμοί προς Victor Plaza είναι:\nΛεωφ. Κηρυνείας είναι 69 μέτρα μακριά, 2 λεπ περπάτημα.\nΠοιες γραμμές Λεωφορείο σταματάνε κοντά στο προορισμό Victor Plaza;\nΑυτές οι γραμμές Λεωφορείο σταματάνε κοντά στο προορισμό Victor Plaza: 150, 158, 214.\nΔημόσια Συγκοινωνία προς Victor Plaza στη πόλη Δήμος Αγλαντζιάς\nΑναρωτιέστε πώς να φτάσετε Victor Plaza στη πόλη Δήμος Αγλαντζιάς, Κύπρος; Το Moovit σας βοηθάει να βρείτε τον καλύτερο τρόπο για να φτάσετε Victor Plaza με οδηγίες βήμα προς βήμα από τον κοντινότερο σταθμό δημόσιας συγκοινωνίας.\nΤο Moovit παρέχει δωρεάν χάρτες και ζωντανές οδηγίες για να σας βοηθήσει να περιηγηθείτε στην πόλη σας. Δείτε δρομολόγια, διαδρομές, και μάθετε πόσο καιρό χρειάζεται για να φτάσετε Victor Plaza σε πραγματικό χρόνο.\nΨάχνετε για την πλησιέστερη στάση ή σταθμό στο Victor Plaza; Ελέγξτε αυτή τη λίστα με τις στάσεις που βρίσκονται πιο κοντά στον προορισμό σας:\nΜπορείτε να φτάσετε στο Victor Plaza από Λεωφορείο. Αυτές είναι οι γραμμές και οι διαδρομές που έχουν στάσεις κοντά -\nΘέλετε να δείτε αν υπάρχει άλλη διαδρομή που σας πάει εκεί νωρίτερα; Το Moovit σας βοηθάει να βρείτε εναλλακτικές διαδρομές ή ώρες. Λάβετε εύκολα οδηγίες από και προς Victor Plaza από την εφαρμογή Moovit ή την ιστοσελίδα μας.\nΚάνουμε εύκολη τη πρόσβαση στο Victor Plaza, για αυτό πάνω από 865 εκατομμύρια χρήστες, συμπεριλαμβανομένων των χρηστών στη πόλη Δήμος Αγλαντζιάς, εμπιστεύονται το Moovit ως την καλύτερη εφαρμογή για τη δημόσια συγκοινωνία. Δεν χρειάζεται να κατεβάσετε μια μεμονωμένη εφαρμογή λεωφορείου ή τρένου, το Moovit είναι η εφαρμογή συγκοινωνίας όλα σε ένα που σας βοηθά να βρείτε τον καλύτερο διαθέσιμο χρόνο λεωφορείου ή τρένου.\nVictor Plaza, Δήμος Αγλαντζιάς\nΠλησιέστερα αξιοθέατα γύρω από Victor Plaza στη πόλη Δήμος Αγλαντζιάς\nΚοντινότεροι σταθμοί προς Victor Plaza στη πόλη Δήμος Αγλαντζιάς\nΣταθμοί Λεωφορείο προς Victor Plaza στη πόλη Δήμος Αγλαντζιάς\nΠιο εύκολο να φτάσετε Victor Plaza με την εφαρμογή!


Horner - Χωρίς την Red Bull δεν θα ήταν στη F1 ο Sainz | F1fan.gr\nHorner – Χωρίς την Red Bull δεν θα ήταν στη F1 ο Sainz\nΤο αφεντικό της Red Bull Christian Horner αντέδρασε άμεσα στις δηλώσεις του Carlos Sainz πως υπάρχει μεγάλη πιθανότητα να μην οδηγεί για την Toro Rosso την επόμενη σεζόν, του 2018, λέγοντας πως «Δεν ξέρω που σκέφτεται ότι θα είναι, το συμβόλαιο είναι ξεκάθαρο.»\n«Πρέπει θα θυμηθείτε πως είχε μια ευκαιρία στην Formula 1 επειδή η Red Bull επένδυσε σε αυτόν στα πρώτα του χρόνια στην Formula 1. Είναι λίγο αγενές να κάνει σχόλια σαν και αυτό. Μεγάλες επενδύσεις δίνονται σε αυτά τα άτομα για να τους δοθεί η ευκαιρία.»\n«Χωρίς την Red Bull δεν θα ήταν σε ένα μονοθέσιο Formula 1.» πρόσθεσε με πολύ επιθετικό τόνο ο Horner. Σε ερώτηση αν οι δηλώσεις του θα επιφέρουν κάποια τιμωρία αποκρίθηκε πως μόλις την εφάρμοσε.\nΣτον 22χρονο έχουν αποδοθεί επαφές με πολλές ομάδες, όπως η Renault, η Williams και η McLaren. Οι περισσότεροι πάντως πιστεύουν πως αν ο Kimi φύγει θα είναι στο σκοπευτήριο της Ferrari.\n«Δεν θα κλείσω την πόρτα στις ευκαιρίες,» είπε ο Sainz. «Είμαι απόλυτα έτοιμος να κάνω το βήμα μπροστά στην καριέρα μου. Είμαι έτοιμος. Δεν θα κλείσω καμιά πόρτα και θα δω πως θα πάει.»\nΛόγο της συνεργασίας με την Renault o Horner σχολίασε και το γεγονός να πάει στην Γαλλική ομάδα λέγοντας πως δεν έχει και πολύ λογική μιας και η Toro Rosso αυτή την στιγμή τα πάει καλύτερα από την Renault.\nΟι δηλώσεις αυτές φυσικά έρχονται μετά τον απόηχο πως οι Max Verstappen και ο Daniel Ricciardo είναι 100% μέσα στον προγραμματισμό της ομάδας για το 2018. Και με τις θέσεις της μαμάς-Red Bull τα πράγματα άρχισαν να στενεύουν για τον Sainz….\nCategories: Sainz, Toro RossoBy Χρήστος Μπούντζας 7 Ιουλίου 2017\nPreviousPrevious post:Η Audi επιβεβαιώνει την εξαγορά της Abt στην Formula ENextNext post:GP Αυστρίας – FP2 – O Hamilton πρώτος και πάλι


Ολυμπιακοί Αγώνες: Η Μιλλούση... μάλωσε τον Πετρούνια που την ξέχασε με ένα απίθανο «και στη γυναίκα μου ρε»! (VIDEO) Ολυμπιακοί Αγώνες: Η Μιλλούση... μάλωσε τον Πετρούνια που την ξέχασε με ένα απίθανο «και στη γυναίκα μου ρε»! (VIDEO)\nΟλυμπιακοί Αγώνες: Η Μιλλούση... μάλωσε τον Πετρούνια που την ξέχασε με ένα απίθανο «και στη γυναίκα μου ρε»! (VIDEO)\nΟ Λευτέρας Πετρούνιας αποθεώθηκε κατά την επιστροφή του στο Ολυμπιακό χωριό, με την γυναίκα του, Βασιλική Μιλλούση να κλέβει την παράσταση.\nΟ άρχοντας των κρίκων έκανε για άλλη μια φορά σπουδαία εμφάνιση και βρέθηκε στο βάθρο στους Ολυμπιακούς του Τόκιο. Ο σπουδαίος Λευτέρης Πετρούνιας (15.200) αυτή τη φορά ήταν χάλκινος με μια έξοχη προσπάθεια, η οποία έχασε μόνο από τους Λιου Γιανγκ (15.5000 και Χάο Γιοου (15.300), ενώ ο Έλληνα αθλητής έφτασε τα 39 μετάλλια σε μεγάλες διοργανώσεις.\nΌταν επέστρεψε στο Ολυμπιακό χωριό, δέχθηκε την αποθέωση από τους υπολοίπους της ελληνικής αποστολής, με τον ίδιο να βγάζει λόγο. Ευχαρίστησε τον προπονητή του, Δημήτρη Ράφτη, τον πρόεδρο της Ε0Ε, Σπύρο Καπράλο, αλλά και όσους βρέθηκαν δίπλα του. Κάπου εκεί πετάχτηκε η γυναίκα του, Βασιλική Μιλλούση, η οποία φώναξε τη στιγμή των «ευχαριστώ» από τον Πετρούνια «και στην γυναίκα μου ρε!», με τον ίδιο να απαντά «με συγχωρείς Βασιλική» σε μια απίθανη στιγμή.


Σχολές μοντέλων με παιδικά τμήματα: μαθαίνουν στα κορίτσια να είναι εμπόρευμα; - Ξεκίνημα\nΠέμπτη 19/12: Εκδήλωση με Ειρήνη & Ζήση για την καταστολή, στο στέκι «π»\nΤετάρτη 18/12, Πετρούπολη: Συγκέντρωση ενάντια στη χωματερή της Φυλής & την καύση σκουπιδιών\n13 Δεκέμβρη 1943: Η Σφαγή των Καλαβρύτων\nΙρλανδία: Χιλιάδες άνθρωποι στους δρόμους ενάντια στα εξωφρενικά ακριβά ενοίκια (φωτό + βίντεο)\nΜπολσονάρου: Fake news, θεωρίες συνωμοσίας και η δολοφονία της Μαριέλε Φράνκο\nΣάββατο 21/12, «Lemon»: Για την Ειρήνη, τον Ζήση και τ’ άλλα παιδιά, στο Εμπρός\n37ο Συνέδριο της ΑΔΕΔΥ: Συμπεράσματα – Καθήκοντα των αγωνιστών της βάσης του δημοσιοϋπαλληλικού κινήματος\nΤετάρτη 11/12: Πορεία & Συναυλία Ενάντια στης Φύσης τη Λεηλασία\nΘεσ/νίκη: Με επιτυχία ολοκληρώθηκε και το 3ο μάθημα αυτοάμυνας από τις Μαχητικές και Ελεύθερες!\nΠαντραπεζική πανελλαδική απεργία αύριο 11/12 ενάντια στις απολύσεις στην Τράπεζα Πειραιώς\nΧονγκ Κονγκ: 1 εκατομμύριο διαδηλωτές στους δρόμους (φωτό & βίντεο)\nΚαταγγελία οργανώσεων της Αριστεράς για το όργιο καταστολής την 6η Δεκέμβρη\nΣχολές μοντέλων με παιδικά τμήματα: μαθαίνουν στα κορίτσια να είναι εμπόρευμα;\nΚατερίνα Κλείτσα\t Νοέ 28, 2018\nΚαθημερινά, Σεξισμός, Βασικό Άρθρο Ημέρας\nΝέα, γυναίκα, μεγαλωμένη από λεσβίες, με παιδί εκτός γάμου. Είναι όμως με το μέρος μας; - 12/12/2019\nΤρεις ειδήσεις βιασμών χωρίς δικαίωση - 05/12/2019\nΈρευνα: το δικαίωμα στον γάμο μειώνει δραματικά τις αυτοκτονίες των ομοφυλόφιλων! - 19/11/2019\nΤο τελευταίο διάστημα κυκλοφορεί μια διαφήμιση σχολής μοντέλων, η οποία εκτός από τμήματα ενηλίκων, έχει και τμήματα για παιδιά, για ηλικίες από 6-11 και από 12-16 χρονών! Ούτε λίγο ούτε πολύ λοιπόν οι συγκεκριμένες διαφημίσεις στοχεύουν μικρά κορίτσια για να τις μυήσουν στο μόντελινγκ!\nΟ χώρος του μόντελινγκ είναι ούτως ή άλλως ένας σκληρός χώρος, όπου οι γυναίκες (και οι άντρες) μοντέλα πρέπει να πληρούν πολύ συγκεκριμένες και αυστηρές προϋποθέσεις βάρους, ύψους, εξωτερικών χαρακτηριστικών. Ακόμα και σήμερα, που θεωρητικά ο χώρος της μόδας έχει διευρυνθεί και υπάρχουν μοντέλα «plus size» ή «petite» (δηλαδή σωματότυπους που έχουν περισσότερα κιλά ή χαμηλότερο ύψος από αυτό που θεωρείται πρότυπο), η όλη βιομηχανία είναι προσανατολισμένη σε πολύ στενά πρότυπα «ομορφιάς».\nΤι μαθαίνουν τα παιδιά;\nΤί ακριβώς θα διδαχτεί λοιπόν ένα κορίτσι, ηλικίας 6,7 ή 8 χρονών εάν πάει σε μία σχολή μοντέλων; Σύμφωνα με την περιγραφή που βρήκαμε στην συγκεκριμένη ιστοσελίδα θα μάθει εμφάνιση και πόζα, κίνηση-περπάτημα, βαψίματα (ρουζ, σκιές, σκόνη, μαθήματα μακιγιάζ), διατροφή και άλλα πολλά αντίστοιχα!\nΘα μάθει δηλαδή ότι η εξωτερική εμφάνιση είναι από τα πιο κεντρικά ζητήματα στη ζωή μας, ότι υπάρχουν συγκεκριμένα πρότυπα στα οποία πρέπει να ανταπεξέλθουμε και βέβαια με ποιο τρόπο να το κάνουμε (μακιγιάζ, δίαιτα, ποζάρισμα κλπ).\nΘα μάθει επίσης την κεντρική ιδέα του «μόντελινγκ». Ότι το σώμα είναι ένα προϊόν που αν το «πουλήσεις σωστά» θα σου εξασφαλίσει χρήματα, φήμη και δόξα. Την ίδια στιγμή είναι ένα προϊόν που δεν σου ανήκει απόλυτα, αφού θα πρέπει να το ντύνεις, να το κινείς και το «στήνεις» με τον τρόπο που θα σου ζητάει κάποιος άλλος – συγκεκριμένα ο πελάτης.\nΗ βιομηχανία της μόδας και τα τα ΜΜΕ βομβαρδίζουν τις γυναίκες και σε μικρότερο βαθμό και τους άντρες με πρότυπα ομορφιάς που ελάχιστες/οι μπορούν να πλησιάσουν. Ο αριθμός των εφήβων που υποφέρουν από νευρική ανορεξία μεγαλώνει όλο και περισσότερο. Η πλειοψηφία των γυναικών νιώθει σε μικρότερο η μεγαλύτερο βαθμό άσχημη ή χοντρή ή με λάθος αναλογίες κοκ και έχει χαμηλή αυτοπεποίθηση. Και οι σχολές μοντέλων έρχονται να εμφυτεύσουν αυτές τις ανασφάλειες και εικόνες για το σώμα σε παιδιά 6 – 10 χρονών! Την ίδια στιγμή πηγαίνουν ακόμα πιο πέρα από αυτό, αφού στα μαθήματα συμπεριλαμβάνονται ποια είναι τα εγκεκριμένα χόμπι και ενδιαφέροντα για ένα μοντέλο!\nΣχολές και ματαιόδοξοι γονείς στερούν έτσι από τα παιδιά το δικαίωμα να ξεδιπλώσουν τα δικά τους ταλέντα και ενδιαφέροντα, καταπιέζοντάς τα ακόμα περισσότερα ψυχολογικά (πέρα από το σωματικό κομμάτι).\nΤο γεγονός ότι μικρά κορίτσια μαθητεύουν για να γίνουν μοντέλα, μας προκαλεί σοκ και αγανάκτηση. Είναι όμως η φυσική κατάληξη που πηγάζει από τη θέση της γυναίκας στην κοινωνία και του τρόπου με τον οποίο αυτή αντιμετωπίζεται. Η εξωτερική εμφάνιση μίας γυναίκας παίζει καθοριστικό ρόλο σε μία σειρά πτυχών της ζωής της: τις κοινωνικές της σχέσεις, την εργασία της, το εάν της «άξιζε» ή όχι να παρενοχληθεί, να χλευαστεί κοκ.\nΣώμα – εμπόρευμα\nΤο γυναικείο σώμα εξάλλου «πουλάει» σχεδόν κάθε αντικείμενο που είναι προς πώληση! Από φυλλάδιο σουβλατζίδικου, που χωρίς εμφανή λόγο και αιτία, ανάμεσα στα σουβλάκια και τα σουτζουκάκια θα συναντήσουμε και μία γυναίκα με μαγιό, μέχρι τα ακριβά αυτοκίνητα κλπ, ένα γυναικείο μοντέλο, με όσο το δυνατόν λιγότερα ρούχα, χρησιμοποιείται πάντα σαν ένα αντικείμενο που προβάλλεται για να προωθήσει την αγορά άλλων αντικειμένων.\nΗ κυριαρχία της αντίληψης ότι το γυναικείο σώμα είναι εμπόρευμα οδηγεί σε τέτοιες πρακτικές. Οι «σχολές μοντέλων» για μικρά κορίτσια δεν μπορεί να αντιμετωπιστούν σαν κάτι «κανονικό».\nΧρειάζεται συνεχής αγώνας και ενημέρωση για να γλυτώσουν όσο το δυνατόν περισσότερες γυναίκες και κορίτσια από μια βιομηχανία που τις μετατρέπει σε προϊόντα, που τις υποβαθμίζει σε κάτι λιγότερα από ανθρώπινες υπάρξεις προκειμένου να βγάλει περισσότερα κέρδη.\nΠρότυπα ομορφιάς: εσύ θα νιώθεις άσχημη, οι εταιρείες θα πλουτίζουν\nΑγοράζοντας «φεμινισμό» με 30 δολάρια\nΠρότυπα ομορφιάς, Γυναικείο


ΣΤΑ ΙΧΝΗ ΣΟΥ / LUPTON ROSAMUND\nΚωδ. Πολιτείας: 1200-0430\nΤίποτα δεν μπορεί να καταστρέψει το δεσμό ανάμεσα σε δυο αδελφές... Η Βεατρίκη ακούει την τρεμάμενη φωνή της μητέρας της να της ανακοινώνει την εξαφάνιση της νεότερης αδελφής της Τες, εκείνη παίρνει την πρώτη πτήση για το Λονδίνο. Βήμα-βήμα συνθέτει τα κομμάτια του παζλ που οδήγησαν στην εξαφάνιση. Βήμα-βήμα συνθέτει τα κενά που έκρυβε ο άρρηκτος, όπως νόμιζε, δεσμός τους. Ποτέ δεν το περίμενε: πόσο λίγο γνώριζε στην πραγματικότητα τον τρόπο ζωής της Τες... Η Βεατρίκη βρίσκεται εντελώς απροετοίμαστη για τις τρομακτικές αλήθειες που θα χρειαστεί τώρα να αντιμετωπίσει. Η αστυνομία, ο αρραβωνιαστικός της, ακόμη και η ίδια η μητέρα της, αποδέχονται πως έχασαν για πάντα την Τες, όμως η Βεατρίκη αρνείται να παραιτηθεί. Κι έτσι, ανοίγει πανιά για ένα επικίνδυνο ταξίδι, που έχει ως σκοπό την ανακάλυψη της αλήθειας, όσο βαρύ κι αν είναι το τίμημα... (Από την παρουσίαση στο οπισθόφυλλο του βιβλίου)\nΞενόγλωσσος τίτλος SISTER\nΣειρά ΑΣΤΥΝΟΜΙΚΗ ΔΙΟΠΤΡΑ\nΣυγγραφέας/Δημιουργός (Ελληνικά) ΛΟΥΠΤΟΝ ΡΟΖΑΜΟΥΝΤ\nΚωδικός Πολιτείας 1200-0430\neutihia, Nelly, MTSEKE, sailing\n[08/08/2019] sabrina. Δείτε όλα τα σχόλια του χρήστη\nΔεν είναι άσχημο βιβλίο, κρατάει έντονο το ενδιαφέρον να συνεχίσεις. Δεν χάνεις τον χρόνο σου εννοείται διαβάζοντας το, αλλά δεν ενθουσιάστηκα τόσο με την πλοκή. Αναστρέψιμο το τέλος του πράγματι, αλλά δεν με κάλυψε ο λόγος που συνέβησαν όλα όσα συνέβησαν σχετικά με τον δολοφόνο.\n[15/09/2017] ΠΑΝΑΓΙΩΤΑ 73. Δείτε όλα τα σχόλια του χρήστη\nΕΞΑΙΡΕΤΙΚΟ ΒΙΒΛΙΟ, ΑΠΟ ΑΥΤΑ ΠΟΥ ΘΥΜΑΣΑΙ ΓΙΑ ΚΑΙΡΟ ΑΦΟΥ ΤΟ ΔΙΑΒΑΣΕΣ. ΤΟ ΣΥΝΙΣΤΩ ΑΝΕΠΙΦΥΛΑΚΤΑ ΣΕ ΟΚΛΟΥΣ!\n[09/02/2017] mihosal. Δείτε όλα τα σχόλια του χρήστη\nΠολύ ωραίο βιβλίο,με συνεχείς εναλλαγές στο ύφος γραφής και στο πρόσωπο που χρησιμοποιείται.Η μεταφορά από το πρώτο πρόσωπο σε αφηγηματικό ύφος και εναλλάξ κρατά τον αναγνώστη σε εγρήγορση.Η όλη ιστορία δημιουργεί στον αναγνώστη αρκετές στιγμές συγκίνησης.Το μόνο κακό ήταν τα πολύ μεγάλα κεφάλαια τα οποία καταντουσαν πολλές φορές κουραστικά..\n[27/05/2015] macbel. Δείτε όλα τα σχόλια του χρήστη\nΣυγκλονιστικό βιβλίο. Από αυτά που δεν τα αφήνεις από τα χέρια σου μέχρι να τελειώσουν και δεν τα ξεχνάς ποτέ.


Δήμος Ηρακλείου: Το βραβείο «Νίκος Καζαντζάκης» στον Ιωσήφ Σηφάκη - mynews.gr\nΔήμος Ηρακλείου: Το βραβείο «Νίκος Καζαντζάκης» στον Ιωσήφ Σηφάκη\nΠα 24/6/2022 10:25 Newsroom\nΜε το βραβείο «Νίκος Καζαντζάκης» τιμάται από τον Δήμο Ηρακλείου ο Ιωσήφ Σηφάκης, μια προσωπικότητα του τόπου καταξιωμένη στην παγκόσμια επιστημονική κοινότητα, ένας από τους πιο σημαντικούς διανοητές της γενιάς του.\nΌπως αναφέρει χαρακτηριστικά ο Δήμος Ηρακλείου σε δελτίο Τύπου: « Για το συνολικό έργο του ο Ιωσήφ Σηφάκης, έχει ήδη τιμηθεί με το Βραβείο Τούρινγκ, αντίστοιχο του βραβείου Νόμπελ στην Πληροφορική.\nΗ διαδρομή και οι σταθμοί του Ιωσήφ Σηφάκη\nΔιετέλεσε καθηγητής στο Πολυτεχνείο της Λωζάννης, ίδρυσε το εργαστήριο Verimag (ειδικευμένο στον τομέα της σχεδίασης κρίσιμων συστημάτων) στην Γκρενόμπλ. Είναι από τους θεμελιωτές τού Model-Checking, που αποτελεί την κύρια βιομηχανική μέθοδο επαλήθευσης πληροφορικών συστημάτων, στην οποία βασίζουν τον τρόπο λειτουργίας τους εταιρείες όπως: η Intel, η Microsoft και η Google.\nΣε συνεργασία με την βιομηχανία, και ιδιαίτερα με την Airbus, ανέπτυξε την τεχνολογία fly-by-wire που χρησιμοποιήθηκε, για πρώτη φορά, σε επιβατικά αεροπλάνα (Airbus320) με σκοπό τον αυτόματο έλεγχο πτήσεων.\nΕργάστηκε ως Διευθυντής του «ARTIST European Network of Excellence on Embedded Systems Design» (2004-2012). Διετέλεσε, συνάμα, πρόεδρος του «Εθνικού Συμβουλίου Έρευνας και Τεχνολογίας» κατά την διετία 2014-2016. Είναι μέλος της Γαλλικής, της Ευρωπαϊκής, της Αμερικανικής, και της Κινεζικής Ακαδημίας Επιστημών.\nΟ Ιωσήφ Σηφάκης τιμήθηκε στην Γαλλία με τους τίτλους: του «Μεγάλου Αξιωματούχου Εθνικής Αξίας» (2008) και του «Διοικητού της Λεγεώνας της Τιμής» (2011), ενώ έλαβε από την Ελληνική Πολιτεία την τιμητική διάκριση του «Ταξιάρχη του Τάγματος του Φοίνικος» (2013). Έχει, επίσης, αναγορευθεί επίτιμος διδάκτωρ του Πανεπιστημίου Αθηνών, του Οικονομικού Πανεπιστημίου Αθηνών, του Πανεπιστημίου Πατρών, του Διεθνούς Πανεπιστημίου, και της École Polytechnique Fédérale de Lausanne».


ΓΕΩΜΥΘΙΚΗ: Βατραχονήσι Παγκρατίου // Η γέννηση και η ανάπτυξη της σημερινής γειτονιάς του Αγίου Σπυρίδωνα Σταδίου.\nΤα 2 Βατραχονήσια\nΗ πηγή της σύγχυσης κατά την γνώμη μας είναι η ύπαρξη δυο περιοχών με το ίδιο όνομα. Αφενός η πιο γνωστή περιοχή με το όνομα, η νησίδα του Ιλισσού, πίσω από το Ολυμπιείο και αφετέρου η λιγότερο γνωστή γειτονιά του Παγκρατίου με το ίδιο όνομα, η σημερινή γειτονιά του Αγίου Σπυρίδωνος Σταδίου.\nΗ οικιστική ανάπτυξη των Αθηνών (1852 - 1937) και η γέννηση της γειτονιάς "Βατραχονήσι"\nΗ ιστορία της γειτονιάς του Βατραχονησίου ταυτίζεται με την γενικότερη ιστορία των Αθηνών. Όπου υπάρχουν πλάγια κείμενα προέρχονται από σχετική μελέτη, για την οικιστική ανάπτυξη των Αθηνών, για την περίοδο 1870 με 1922, εποχή που γεννήθηκε και αναπτύχθηκε η σχετική γειτονιά. Προέρχονται από κείμενο του Νίκου Ποταμιάνου, Κέντρο και γειτονιές της Αθήνας, 1870-1922.\nΗ Αθήνα την εποχή της έξωσης του Όθωνα (Ο Όθωνας και η Αμαλία εγκατέλειψαν την Ελλάδα στις 23 Οκτωβρίου 1862 με το αγγλικό πολεμικό Σκύλλα) είχε γύρω στους 40.000 κατοίκους. Την ίδια εποχή οι περιοχές νότια του Ιλισσού ποταμού παραμένουν βοσκότοποι και πλήρως ακατοίκητες με μερικές μόνο εξαιρέσεις κυρίως στην περιοχή του σημερινού Μετς και στην ανατολική πλευρά του Παναθηναϊκού Σταδίου, το οποίο τότε ήταν απλά ένα κοίλωμα στον λόφο του Αρδηττού.\nΑκολουθεί ένας πίνακας που δείχνει την αύξηση του πληθυσμού της πόλεως των Αθηνών:\nΧρονιά // Πληθυσμός Αθηνών\n1870 // 48.100\n1879 // 68.700\n1884 // 88.100\n1889 // 114.400\n1896 // 128.700\n1907 // 175.400\n1918 // 260.900\n1920 // 317.200\n1928 // 459.200\nΟι ρυθμοί αύξησης του πληθυσμού της ήταν ραγδαίοι τις δεκαετίες του 1870 και 1880 (μέσο ετήσιο ποσοστό αύξησης 5%), οπότε εμφανίζεται η βιομηχανία και εισρέουν στο κράτος κεφάλαια από αστούς της ομογένειας ή με τον δημόσιο δανεισμό. Τα σπίτια αρχίζουν και αυξάνονται στην περιοχή μελέτης μας και αρχίζουν και φαίνονται και στους χάρτες τις εποχής (με κόκκινο γέμισμα):\nΤην ίδια εποχή η γειτονιά του Βατραχονησίου αρχίζει και σχηματοποιείται και οι ανάγκες οδηγούν στην ανέγερση ενός μικρού ναού αφιερωμένου στον Άγιο Σπυρίδωνα. Σύμφωνα με τα αρχεία του ίδιου ναού σήμερα, πριν την θεμελίωση του νέου το 1903 ο μικρότερος αυτός ναός, ήταν δισυπόστατος και αφιερωμένος σε 2 αγίους: Τον Άγιο Σπυρίδωνα και τον Άγιο Αντώνιο. Σύμφωνα με στοιχεία από τον Νίκο Ποταμιανό ο ναός του Αγίου Σπυρίδωνος το 1899 προστίθεται στους ευρύχωρους ναούς που χρησιμοποιούνται ως εκλογικά τμήματα.\nΟι ρυθμοί επιβραδύνθηκαν τη δεκαετία του 1890, δεκαετία δημοσιονομικής και αγροτικής κρίσης και έναρξης της μετανάστευσης στην Αμερική.\nΗ υπερατλαντική μετανάστευση γιγαντώνεται τη δεκαετία του 1900, παράλληλα ωστόσο σημειώνεται αξιόλογη οικονομική ανάπτυξη (τόσο στη μεταποίηση όσο και στον χρηματοπιστωτικό τομέα), και ο ρυθμός αύξησης του πληθυσμού της Αθήνας ανακάμπτει, για να πιάσει πάλι τα επίπεδα του 6-7% τις δεκαετίες του 1910 και 1920, χάρη στη σημαντική εσωτερική μετανάστευση και στην έλευση των προσφύγων.\nΗ γειτονιά Βατραχονήσι\nΌσον αφορά το Βατραχονήσι παραθέτουμε εδώ μερικές πληροφορίες από το chronontoulapo.wordpress.com και το άρθρο του Παύλου Παπανότη, συνταξιούχου εκπαιδευτικού.\nΟι κάτοικοί του Βατραχονησίου (200 περίπου οικογένειες το 1895) ήταν κυρίως άνθρωποι των λαϊκών τάξεων. Πολλοί από αυτούς εργάζονταν ως φύλακες του Ζαππείου ή ως κηπουροί στο Βασιλικό Κήπο.\nΕικόνα της συνοικίας στα τέλη του 19ου αιώνα μας δίνει ένας δημοσιογράφος αθηναϊκής εφημερίδας:\n«Διέτρεξα τους λασποβουτηγμένους δρόμους του Βατραχονησίου και εκεί μακράν, όπου δεν υπάρχουν πλέον δρόμοι αλλά πρασινισμένων οικοπέδων ανωμαλία, βόσκουν παντός είδους κατοικίδια ζώα και φύονται ονάκανθοι (= γαϊδουράγκαθα)»\n(ΣΚΡΙΠ, φύλλο της 25ης Νοεμβρίου 1895).\nΤα περισσότερα σπίτια της συνοικίας ήταν πλινθόκτιστα. Φυσικά δεν γίνεται λόγος για ρυμοτομικό σχέδιο. Από τις οδούς της δυο μόνον είχαν όνομα (η οδός Βακχυλίδου και η οδός Ησιόδου). Λόγω της γειτνίασής της όμως με το ανάκτορο του διαδόχου (το σημερινό Προεδρικό μέγαρο στην οδό Ηρώδου του Αττικού) είχαν χτιστεί εστιατόρια, καφενεία (όπως αυτό του Νικολάου Πολίτη δίπλα στο Παναθηναϊκό Στάδιο) και άλλα κέντρα, όπου σύχναζαν εύποροι Αθηναίοι.\n(εφημερίδα ΕΜΠΡΟΣ, φύλλα της 16ης και 17 Νοεμβρίου 1896).\nΗ πρόσβαση των κατοίκων του Βατραχονησίου στο κέντρο των Αθηνών εξασφαλιζόταν χάρη στη γέφυρα που ένωνε τις δυο όχθες του Ιλισού, η οποία είχε κατασκευαστεί με δαπάνη του ευεργέτη Ζάππα.\nΗ γειτνίαση με τον Ιλισό σε συνδυασμό με την αδιαφορία της πολιτείας για τη δημιουργία έργων υποδομής απειλούσαν την υγεία, ακόμη και τη ζωή των κατοίκων της συνοικίας. Το αποκορύφωμα ήταν η καταστροφική πλημμύρα που έγινε στις 14 Νοεμβρίου 1896. Λόγω ισχυρής βροχόπτωσης ο ποταμός υπερχείλισε, με αποτέλεσμα να πνιγούν πολλοί άνθρωποι και να καταρρεύσουν σπίτια. Ανάλογη πλημμύρα έγινε το Νοέμβριο του 1899.\nΟ ενοριακός ναός του Αγίου Σπυρίδωνα Σταδίου (πρώην Βατραχονησίου)\nΑναλυτική έρευνα σχετικά με την ιστορία του ναού καθώς και των προγενέστερων στην ίδια θέση έχουμε παρουσιάσει στο σχετικό (και πρώτο) άρθρο του blog μας: Ναός Σταυρωμένου Πέτρου Παγκρατίου.\nΓια την λειτουργία της ενορίας του Αγίου Σπυρίδωνος Βατραχονησίου μας βεβαιώνει και το Β.Δ. από 16.4.1912 καθώς και το Φ.Ε.Κ. 120/τ. Α´/20.4.1912, όπου αναφέρει τα περί ορισμού των ενοριών της πόλεως Αθηνών, των κωμοπόλεων χωρίων και προαστίων του δήμου Αθηναίων. Στο εν λόγω ΦΕΚ αναφέρεται η ίδρυση της ενορίας του Αγίου Σπυρίδωνος Βατραχονησίου.\nΕδώ παρουσιάζουμε την σύνοψη της ιστορίας του χώρου:\n1. Κάποια στιγμή στην αρχαιότητα χτίζεται ένας μαρμάρινος ναός στην περιοχή (στον λόφο του Αγίου Σπυρίδωνα) με ψηφιδωτό δάπεδο\nΗ ιστορία της περιοχής από το 1923 μέχρι το 1937.\nΤην σχετική περίοδο η οικιστική ανάπτυξη της περιοχής υπήρξε ραγδαία, καθότι αφήχθησαν και οι πρόσφυγες από τον Πόντο και την Μικρά Ασία. Η γειτονιά του Βατραχονησίου, αυτόνομη μέχρι τότε, ενοποιείται με το Παγκράτι και από τότε αποτελεί αναπόσπαστο κομμάτι της συνοικίας.\nΟ Ιλισσός παραμένει ανοιχτός και η εξυπηρέτηση των κατοίκων γίνεται με την γέφυρα στην προέκταση της οδού Αγίου Σπυρίδωνος.\nΗ γειτνίαση με το κέντρο, η γενικότερη ομορφιά και ηρεμία της περιοχής προσελκύουν πολύ κόσμο, που σιγά σιγά χτίζει τα σπίτια του σε έναν ήδη ρυμοτομημένο χώρο και το Παγκράτι που ξέρουμε όλοι σήμερα αρχίζει και παίρνει την μορφή του.\nΕυελπιστούμε να βοηθήσαμε τους αναγνώστες μας, στο να ξέρουν που βρίσκεται το Βατραχονήσι και φυσικά αναμένουμε κάθε πληροφορία σχετική με την ιστορία της περιοχής.\nΣχετικά άρθρα με το Παγκράτι μπορείτε να βρείτε πατώντας εδώ.\nΣχετικά με το βατραχονήσι του Ιλισσού μπορείτε να διαβάσετε σχετικά με την πορεία του υπόγειου Ιλισσού, στο ύψος του Ολυμπιείου.\nΟι πηγές αναφέρονται μέσα στο κείμενο και πάνω στις φωτογραφίες.\nΑναρτήθηκε από Δημήτρης Θεοδοσόπουλος στις Τρίτη, Μαΐου 02, 2017\nSotiris Papadopoulos 2 Μαΐου 2017 - 10:20 π.μ.\nΣας ευχαριστούμε πολύ που μας μαθαίνετε τον τόπο μας.\nΠραγματικά ιδιαίτερη προσπάθεια\nΔημήτρης Β. Θεοδοσόπουλος 8 Μαΐου 2017 - 12:09 μ.μ.\nΝα είμαστε όλοι καλά να μαθαίνουμε ο ένας από τον άλλον!\nUnknown 21 Ιουλίου 2017 - 10:54 π.μ.\nΓΕΝΝΗΘΗΚΑ / ΜΕΓΑΛΩΣΑ ΣΤΗΝ ΚΑΙΣΑΡΙΑΝΗ, ΟΧΙ ΜΑΚΡΙΑ ΑΠΟ ΤΟ ΒΑΤΡΑΧΟΝΗΣΙ ΠΑΓΚΡΑΤΙΟΥ.\nΕΙΝΑΙ ΕΞΑΙΡΕΤΙΚΑ ΣΗΜΑΝΤΙΚΟ ΝΑ ΓΝΩΡΙΖΕΙς ΠΟΥ ΓΕΝΝΗΘΗΚΕΣ, ΠΟΥ ΒΡΙΣΚΕΣΑΙ ΚΑΙ ΖΕΙΣ, ΓΙΑ ΝΑ ΞΕΡΕΙΣ ΠΟΥ ΠΗΓΑΙΝΕΙΣ.


Χάνει το Roland Garros ο Μπερετίνι - Sportlive.gr\nΔε θα προλάβει να αγωνιστεί στο φετινό Roland Garros ο Ματέο Μπερετίνι. Ο Ιταλός τενίστας, Νο 8 στην ATP, υποβλήθηκε πρόσφατα σε επέμβαση στον καρπό του δεξιού του χεριού και δε θα είναι έτοιμος για το γαλλικό Grand Slam, όπως ενημέρωσε ο ίδιος με ανάρτησή του στα social media.\nΑναλυτικά, η ανάρτηση του Μπερετίνι στο instagram: «Είχα μία πολύ θετική ενημέρωση από το ιατρικό τιμ. Επιστρέφω στις προπονήσεις εντός κορτ σε πολύ υψηλό επίπεδο. Το χέρι μου είναι σε εξαιρετική κατάσταση και δουλεύω σκληρά για να βρεθώ σε καλή φυσική κατάσταση.\nΗ ομάδα μου κι εγώ αποφασίσαμε ότι δεν θα ήταν λογικό να επιστρέψω απευθείας σε αγώνες των πέντε σετ στο Roland Garros. Οπότε, η επιστροφή μου θα καθυστερήσει, προκειμένου να αγωνιστώ σε ολόκληρη τη σεζόν στο γρασίδι».\nΚόλμαν: «Πρέπει να μάθουμε από την εμπειρία της περσινής...


Μάνος Στεφανίδης / 25 Μαρτίου 2018 / No Comment\nΕίναι Ιστορικός Τέχνης, Συγγραφέας και Αναπληρωτής Καθηγητής Φιλοσοφίας της Τέχνης στο Τμήμα Θεατρικών Σπουδών του Πανεπιστημίου της Αθήνας. Γεννήθηκε στον Πειραιά το 1954. Σπούδασε αρχαιολογία στο Πανεπιστήμιο Αθηνών. Επί 25 χρόνια ήταν επιμελητής της Εθνικής Πινακοθήκης. Είναι διδάκτορας του ΑΠΘ. Μετεκπαιδεύτηκε στο Kunstmuseum του Düsseldorf και στο Smithsonian Institution της Washington DC. Γράφει χρόνια κριτικές τέχνης και επιφυλλίδες στην Καθημερινή, το Έθνος, την Ελευθεροτυπία και το περιοδικό Αντί. Συνεργάζεται με τα λογοτεχνικά περιοδικά Το Δέντρο, η λέξη, Ρεύματα, Μανδραγόρας (δέ)κατά. Έχει διοργανώσει σεμινάρια τέχνης στην Αρχαιολογική Εταιρεία, στην Ελληνοαμερικανική Ένωση και στη Booze Cooperativa.Έχει παρουσιάσει πολλές τηλεοπτικές και ραδιοφωνικές εκπομπές στο Τρίτο Πρόγραμμα, στην Κρατική Τηλεόραση και σε ιδιωτικά ραδιοφωνικά και τηλεοπτικά κανάλια.


ΕΊΜΑΙ Η ΕΠΙΚΕΦΑΛΉΣ ΝΟΣΟΚΌΜΑ ΣΤΟ EMORY. ΑΥΤΌΣ ΕΊΝΑΙ Ο ΛΌΓΟΣ ΠΟΥ ΘΈΛΑΜΕ ΝΑ ΦΈΡΟΥΜΕ ΤΟΥΣ ΑΣΘΕΝΕΊΣ ΜΕ ΈΜΠΟΛΑ ΣΤΙΣ Η.Π.Α. - ΤΡΟΦΉ\nΚύριος Τροφή Είμαι η επικεφαλής νοσοκόμα στο Emory. Αυτός είναι ο λόγος που θέλαμε να φέρουμε τους ασθενείς με Έμπολα στις Η.Π.Α.\nΕίμαι η επικεφαλής νοσοκόμα στο Emory. Αυτός είναι ο λόγος που θέλαμε να φέρουμε τους ασθενείς με Έμπολα στις Η.Π.Α.\nΜεΣούζαν Μ. Γκραντ Η Susan Mitchell Grant, RN, είναι επικεφαλής νοσοκόμα για το Emory Healthcare. 6 Αυγούστου 2014 ΜεΣούζαν Μ. Γκραντ Η Susan Mitchell Grant, RN, είναι επικεφαλής νοσοκόμα για το Emory Healthcare. 6 Αυγούστου 2014\nΈνας δεύτερος Αμερικανός που μολύνθηκε από τον δυνητικά θανατηφόρο ιό Έμπολα έφτασε στο Πανεπιστημιακό Νοσοκομείο Έμορι την Τρίτη από την Αφρική, μετά τον πρώτο ασθενή το περασμένο Σαββατοκύριακο. Και οι δύο υποδέχθηκαν μια ομάδα άρτια εκπαιδευμένων γιατρών και νοσοκόμων, μια εξειδικευμένη μονάδα απομόνωσης, εκτεταμένη κάλυψη από τα μέσα ενημέρωσης και μια θύελλα από αντιδράσεις του κοινού. Ο κόσμος ανταποκρίθηκε έντονα στα μέσα κοινωνικής δικτύωσης, φοβούμενος ότι κινδυνεύαμε να διαδώσουμε τον Έμπολα στις Ηνωμένες Πολιτείες.\nΑυτοί οι φόβοι είναι αβάσιμοι και αντικατοπτρίζουν την έλλειψη γνώσης σχετικά με τον Έμπολα και την ικανότητά μας να τον διαχειριζόμαστε και να τον περιορίζουμε με ασφάλεια. Το Πανεπιστημιακό Νοσοκομείο Emory έχει μια μονάδα που δημιουργήθηκε ειδικά για αυτούς τους τύπους ασθενών με υψηλή λοίμωξη και το προσωπικό μας είναι άρτια εκπαιδευμένο στις διαδικασίες και τα πρωτόκολλα ελέγχου των λοιμώξεων. Αλλά πέρα από αυτό, ο δημόσιος συναγερμός παραβλέπει τη θεμελιώδη αποστολή του ιατρικού συστήματος των ΗΠΑ. Ο σκοπός κάθε νοσοκομείου είναι η φροντίδα των ασθενών και η προώθηση της γνώσης για την ανθρώπινη υγεία. Στην Emory, η εκπαίδευση, η έρευνα, η αφοσίωσή μας και η εστίασή μας στην ποιότητα — ουσιαστικά ό,τι κάνουμε — προετοιμάζονται για να χειριστούμε τέτοιου είδους υποθέσεις.\nΕπιπλέον, οι Αμερικανοί θα επωφεληθούν από όσα μαθαίνουμε θεραπεύοντας αυτούς τους ασθενείς. (Δεσμευόμενη από την ομοσπονδιακή νομοθεσία, η Emory δεν μπορεί να κατονομάσει τους ασθενείς. Ο Κανόνας Απορρήτου HIPAA απαγορεύει στα ιδρύματα υγειονομικής περίθαλψης να δημοσιεύουν αναγνωρίσιμες πληροφορίες υγείας.) Ο Έμπολα δεν θα αποτελέσει απειλή για το ευρύ κοινό λόγω της παρουσίας του στις εγκαταστάσεις μας, αλλά η γνώση που αποκτούμε φροντίζοντας γι' αυτά θα μας προετοιμάσει για την καλύτερη αντιμετώπιση έκτακτων ασθενειών που μπορεί να αντιμετωπίσουν των Ηνωμένων Πολιτειών στο μέλλον. Μπορούμε επίσης να εξάγουμε τη νέα μας γνώση για την αντιμετώπιση του Έμπολα παγκοσμίως. Αυτό το παθογόνο είναι μέρος του κόσμου μας και αν θέλουμε να εξαλείψουμε αυτούς τους τύπους δυνητικά θανατηφόρων ασθενειών προτού φτάσουν στις ακτές μας ανεξέλεγκτα, πρέπει να συνεισφέρουμε στην παγκόσμια ερευνητική προσπάθεια. Σήμερα, οι ασθένειες δεν μένουν περιορισμένες σε μια πόλη, χώρα ή ακόμη και ήπειρο.\nΤο πιο σημαντικό είναι ότι φροντίζουμε αυτούς τους ασθενείς γιατί είναι το σωστό. Αυτοί οι Αμερικανοί πήγαν γενναιόδωρα στην Αφρική σε μια ανθρωπιστική αποστολή για να βοηθήσουν στην εξάλειψη μιας ασθένειας που είναι ιδιαίτερα θανατηφόρα σε χώρες χωρίς υποδομές υγειονομικής περίθαλψης. Αξίζουν την ίδια ανιδιοτέλεια από εμάς. Το να αρνηθούμε να φροντίσουμε αυτούς τους επαγγελματίες θα δημιουργούσε τεράστια ερωτήματα σχετικά με την ηθική βάση του επαγγέλματός μας. Έχουν το δικαίωμα να επιστρέψουν στο σπίτι για τη φροντίδα τους όταν μπορεί να γίνει αποτελεσματικά και με ασφάλεια.\nΩς επαγγελματίες υγείας, για αυτό έχουμε εκπαιδευτεί. Οι άνθρωποι συχνά ρωτούν γιατί θα επιλέγαμε να φροντίζουμε τέτοιους ασθενείς υψηλού κινδύνου. Για πολλούς από εμάς, αυτός είναι ο λόγος που επιλέξαμε αυτό το επάγγελμα — να φροντίζουμε ανθρώπους που έχουν ανάγκη. Κάθε άτομο που συμμετείχε στη θεραπεία αυτών των δύο ασθενών προσφέρθηκε εθελοντικά για την ανάθεση. Τουλάχιστον δύο νοσοκόμες ακύρωσαν τις διακοπές τους για να συμμετάσχουν σε αυτήν την ομάδα. Αντλούν ικανοποίηση γνωρίζοντας ότι, μετά από χρόνια προετοιμασίας για τέτοιου είδους περιπτώσεις, είναι σε θέση να βοηθήσουν, να παρηγορήσουν και να το κάνουν με ασφάλεια. Η ευγνωμοσύνη που λαμβάνουν από τις οικογένειες των ασθενών καθοδηγεί τις προσπάθειές τους.\nΩς άνθρωποι, όλοι ελπίζουμε ότι αν χρειαζόμασταν ανώτερη υγειονομική περίθαλψη, η χώρα μας και οι κορυφαίοι γιατροί της θα μας βοηθούσαν να γίνουμε καλύτεροι. Μπορούμε είτε να αφήσουμε τις ενέργειές μας να καθοδηγούνται από παρεξηγήσεις, φόβο και συμφέροντα είτε να οδηγηθούμε από τη γνώση, την επιστήμη και τη συμπόνια. Μπορεί να φοβόμαστε ή να νοιαζόμαστε.\n15$ δουλειές κοντά μου\nΓιατί δύο λευκοί Αμερικανοί παίρνουν τον ορό Έμπολα ενώ εκατοντάδες Αφρικανοί πεθαίνουν;\nΗ δική μου μόλυνση είναι απόδειξη ότι κάποιος μπορεί εύκολα να μεταφέρει τον Έμπολα στις Η.Π.Α.\nΤαΐσα τα νεογέννητά μου με φόρμουλα για να τα κρατήσω στη ζωή. Ωστόσο, ένιωθα ένοχος γι' αυτό.\nGALLERY: Ο αγώνας για τον περιορισμό της επιδημίας Έμπολα\nΤαξίδι Τροφή Εθνικός Θέατρο & Χορός Ψυχαγωγία Επιχείρηση Κόσμος Πολιτική Για Τις Μικρές Επιχειρήσεις Περιοδικό\nτο εκλεκτό και το όμορφο\nirs αριθμός επικοινωνίας ζωντανό άτομο\nείναι εφάπαξ συγχώρεση 2021


ΟΙΚΟ.ΠΟΛΙ.Σ.: 22 Σεπτεμβρίου: Ημέρα χωρίς αυτοκίνητο\n22 Σεπτεμβρίου: Ημέρα χωρίς αυτοκίνητο\nΟ Οικολογικός Πολιτιστικός Σύλλογος Χαϊδαρίου ΟΙΚΟ.ΠΟΛΙ.Σ. συμμετείχε στην Ευρωπαϊκή Εβδομάδα Μετακινήσεων (κινητικότητας) αναρτώντας στο blog επί ένα μήνα ειδήσεις, σχόλια, προτάσεις, φωτογραφίες, video που πρόβαλλαν τα Μέσα Μαζικής Μεταφοράς και τα δικαιώματα των πεζών, των ΑμΕΑ και των ποδηλατών. Ο ΟΙΚΟ.ΠΟΛΙ.Σ. Χαϊδαρίου επεξεργάστηκε και υπόβαλε δέκα προτάσεις στο Δήμο Χαϊδαρίου και στην τοπική κονωνία για τα θέματα μετακίνησης, δικαιωμάτων κ.λπ. Για το θέμα όμως του αστικού περιβάλλοντος, την κυκλοφορία, των δικαιωμάτων των πεζών και των ποδηλατών θα επανέλθουμε με τη διοργάνωση σχετικής συζήτησης/εσπερίδας.\nΑποκορύφωμα των εκδηλώσεων ήταν η διοργάνωση της μικτής ποδηλατοδρομίας (βουνό - πόλη) την Κυριακή 20 Σεπτεμβρίου από την Αφαία Σκαραμαγκά στο Παλατάκι.\nΣήμερα, 22 Σεπτεμβρίου είναι η ημέρα χωρίς αυτοκίνητο και επιλέξαμε να κάνουμε σύνδεση με το blog Ibis στο οποίο παρουσιάζονται "Τα ελληνικά νούμερα" στα Ι.Χ. και στην κυκλοφορία.\nΔεν είμαστε πρωτόγονοι για να αναπολούμε τις ημέρες εκείνες που οι άνθρωποι έκαναν τις μετακινήσεις τους πεζή ή με τα άλογα (όπως χαρακτηριστικά μας κατηγόρησε ένας συμπολίτης μας) είμαστε όμως αφενός ρεαλιστές και αφετέρου αισιόδοξοι ότι μπορούμε να ζήσουμε σε μια πιο ανθρώπινη πόλη μέσα σε μια πιο οργανωμένη και λιγότερο εξαρτημένη από το αυτοκίνητο Ελλάδα.\nΥ.Γ.: Κατά τη διάρκεια των εκδηλώσεων και των παρεμβάσεων για την Ευρωπαϊκή Εβδομάδα Μετακινήσεων και των Δικαιωμάτων των πεζών, των ΑμΕΑ και των ποδηλατών ήρθαμε σε επαφή με πολλούς ευαίσθητους ανθρώπους που συνειδητοποιούν το αδιέξοδο της συνεχούς αύξησης του Ι.Χ. της κατάληψης των πεζοδρομίων, πεζοδρόμων, πλατειών κ.λπ. αλλά και με πολλούς άλλους (μπορεί και περισσότερους) οι οποίοι μας χαρακτήρισαν γραφικούς.\nΔεν πειράζει εμείς συνεχίζουμε να αισιοδοξούμε ότι μπορεί να βελτιώσουμε τις συνθήκες μετακινήσεων στις πόλεις. "Διεκδικούμε την πόλη μας".\nΑναρτήθηκε από OIKO.ΠΟΛΙ.Σ. Χαϊδαρίου στις Τρίτη, Σεπτεμβρίου 22, 2009\nΕτικέτες Δικαίωμα στην Πόλη, Ευρωπαϊκή Εβδομάδα Κινητικότητας


Επικίνδυνη κλιμάκωση από τη Βόρειο Κορέα: Εκτόξευσε πύραυλο στα χωρικά ύδατα της Ιαπωνίας | Crisismonitor.gr\nΕπικίνδυνη κλιμάκωση από τη Βόρειο Κορέα: Εκτόξευσε πύραυλο στα χωρικά ύδατα της Ιαπωνίας\nΩς επικίνδυνη κλιμάκωση εκλαμβάνεται διεθνώς η νέα εκτόξευση πυραύλου από τη Βόρειο Κορέα καθώς καταστράφηκε σε χωρικά ύδατα της Ιαπωνίας, σύμφωνα με τις αρχές.\nΑν το σενάριο αυτό, που αποτελεί γα την ώρα τη βασική υπόθεση εργασίας, επιβεβαιωθεί ότι η Βόρειος Κορέα θα έχει κλιμακώσει την ένταση σε πρωτόγνωρα επίπεδα προκαλώντας την Ιαπωνία και τη διεθνή κοινότητα να αντιδράσουν.\nΟ πύραυλος έφτασε σε ύψος 3,000 χιλιομέτρων και παρέμεινε στον αέρα για 45 λεπτά, πριν συντριβεί στη Θάλασσα της Ιαπωνίας. Όπερ σημαίνει ότι η πτήση του διήρκεσε περίπου έξι λεπτά περισσότεροα από τον ICBM που δοκίμασε νωρίτερα τον Ιούλιο.\nΗ εκτόξευση του πυραύλου έρχεται μετά την έγκριση του νέου πακέτου κυρώσεων που πλήττει το Ιράν, τη Ρωσία και τη Βόρειο Κορέα, από την αμερικανική γερουσία και την προώθησή του για υπογραφή στον Ντόναλντ Τραμπ.\nΩστόσο μια τέτοια απάντηση αναμένεται ότι θα επιδεινώσει την κατάσταση ανεβάζοντας την ένταση στην περιοχή.\nΗ Βόρειος Κορέα είχε ανακοινώσεις στις αρχές Ιουλίου ότι είχε πλέον επιτυχώς ολοκληρώσει την ανάπτυξη διηπειρωτικού βαλλιστικού πυραύλου, κίνηση που αποτέλεσε την αιτία νέων εντάσεων και κυρώσεων από τις ΗΠΑ και τη διεθνή κοινότητα.\nΗ σημερινή τελευταία βολή πυραύλου είναι η 14 δοκιμή από τις αρχές του έτους, επιδεικνύοντας διάθεση διαρκούς κλιμάκωσης της έντασης.\nΕπικίνδυνη κλιμάκωση από τη Βόρειο Κορέα: Εκτόξευσε πύραυλο στα χωρικά ύδατα της Ιαπωνίας added by NewsRoom on 28 Ιουλίου 2017


Ο Τάσος Γερογιάννης νέος φροντιστής στη Θύελλα Καμαρίου - Sportcyclades.gr\nΟ Τάσος Γερογιάννης νέος φροντιστής στη Θύελλα Καμαρίου\nΓΕΡΟΓΙΑΝΝΗΣ, ΘΥΕΛΛΑ ΚΑΜΑΡΙΟΥ, ΘΗΡΑ, Γ' ΕΘΝΙΚΗ,\nΣτην Κηφισιά και στην Ιστιαία που εργάστηκε από το πόστο του έφορου υλικού αγαπήθηκε όπως συμβαινει συχνά με τους φροντιστές.\nΟ Τάσος Γερογιάννης αποτελεί ένα ιδιαίτερα αγαπητό πρόσωπο στο Λεκανοπέδιο χωρίς αμφιβολία, έχοντας "δεθεί" και έχοντας συνδέσει το επίθετο του τόσο εκείνος όσο και ο πατέρας του με την ομάδα της Κηφισιάς.\nΠαρ' όλα αυτά, ο ίδιος επιθυμώντας να αλλάξει παραστάσεις, πήρε τη μεγάλη απόφαση να μην παραμείνει στο επιτελείο του συλλόγου από τα βόρεια προάστια τη φετινή σεζόν.\nΣυγκεκριμένα, ο γνωστός σε όλους φροντιστής δέχτηκε μια πρόταση να αναλάβει το ίδιο πόστο στην ομάδα της Θύελλας Καμαρίου, και αφού η προοπτική που του παρουσιάστηκε του φάνηκε ιδανική απάντησε θετικά.\nΟ Γερογιάννης λοιπόν ετοιμάζει βαλίτσες για το νησί του Ηφαιστείου και το μόνο σίγουρο είναι ότι θα λείψει όχι απλά από την Κηφισιά αλλά απ' ολόκληρη την Αθήνα.\nΠερισσότερα σε αυτή την κατηγορία: « Συνεχιζει ως φυσιοθεραπευτής της Θύελλας Καμαρίου ο Τζήλιος Αρκούδας στη Θύελλα Καμαρίου »


Γιάννης Κουκουράκης: H δήλωση για την προσωπική του ζωή που δεν περιμέναμε | Gossip-tv.gr\nΟ Γιάννης Κουκουράκης, ο οποίος υποδύεται τον Κωνσταντή στις «Άγριες μέλισσες» μίλησε για τα παιδικά του χρόνια.\nΟ γοητευτικός ηθοποιός αναφέρθηκε επίσης στο πώς προέκυψε η υποκριτική στη ζωή του, αν είχε άγχος όταν έδωσε εξετάσεις στο Εθνικό, ενώ αποκάλυψε αν είχε πέραση στα κορίτσια.\nΓεννήθηκα στα Χανιά. Έμενα στην Αθήνα μέχρι και τη Δ' Δημοτικού, μετά επέστρεψα στην Κρήτη και έζησα εκεί μέχρι να τελειώσω το λύκειο. Ξέγνοιαστα χρόνια, με πολλές αλλαγές και εναλλαγές. Μεγάλωσα ουσιαστικά στην επαρχία και αυτό μου έδωσε την ευκαιρία να ξέρω τι πάει να πει να γυρίζεις με γόνατα ματωμένα από το παιχνίδι, τι πάει να πει να κάθεσαι έξω με τους φίλους σου μέχρι να βραδιάσει και να βολτάρεις με τα ποδήλατα χωρίς φόβους ή περιορισμούς. Να ξέρω πώς μυρίζει η γη όταν βρέχει. Είναι τυχερός όποιος τα έχει ζήσει αυτά, γιατί σου δίνουν άλλες βάσεις αυτές οι εμπειρίες.\nΣπούδαζα στο Πανεπιστήμιο του Πειραιά Οργάνωση και Διοίκηση Επιχειρήσεων. Όταν ήμουν στο τρίτο έτος, γνώρισα κάποια παιδιά που φοιτούσαν σε δραματικές σχολές και ο τρόπος με τον οποίο αλληλεπιδρούσαν μου έκανε μεγάλη εντύπωση. Ήταν διαμετρικά αντίθετος με τον mainstream τρόπο στον οποίο είχα συνηθίσει. Έτσι, άρχισε να με ελκύει η ιδέα του να ασχοληθώ και εγώ. Αποφάσισα να δώσω εξετάσεις σε δραματικές σχολές την επόμενη χρονιά. Μέσα σε αυτές ήταν και η Δραματική ταυ Εθνικού, μια και ζητούσε τα ίδια πράγματα με τις ιδιωτικές. Να πάρω την κρυάδα των εξετάσεων, σκέφτηκα, σιγά να μην περάσω. Έδωσα, λοιπόν, εξετάσεις και πέρασα στο Εθνικό Θέατρο. Και από εκεί ξεκίνησαν όλα.\nΉμουν ήρεμο παιδί, θα έλεγα. Καλός μαθητής και υπάκουος γενικά. Έκανα και σκανταλιές, αλλά σε λογικά πλαίσια. Ως έφηβος, δεν είχα κάποιο σαφές στίγμα. Ούτε ροκάς, ούτε έντεχνος, ούτε λαϊκός ήμουν, δεν είχα καμία ταμπέλα. Έκανα από ελάχιστες έως καθόλου αλητείες μεγαλώνοντας. Ημουν δορυφόρος και ταίριαζα παντού και με όλους. Χαμαιλέοντας, δηλαδή. Το χρώμα που ταιριάζει με όλα. Ανήκα παντού και ταυτοχρόνως δεν ανήκα πουθενά. Μου την έδιναν όσοι είχαν αρχηγικές τάσεις και επιδειξιομανία, κάτι που ισχύει μέχρι τώρα.\nΕίχες, φαντάζομαι, επιτυχία στα κορίτσια.\nΣχετικά, ναι. Αλλά και χυλόπιτες έχω φάει, και έχω πληγωθεί, και έχω κλάψει, και έχω τσατιστεί - και όλα τα έχω κάνει και όλα τα έχω πάθει. Αυτό που μπορώ να πω με βεβαιότητα είναι ότι ξεχώριζα, γιατί ήμουν το πιο ψηλό παιδί στην τάξη. Τώρα δεν ξέρω -και δεν το νομίζω- αν με θεωρούσαν και το πιο όμορφο.\nΔεν ξέρω αν αυτό είναι η εξαίρεση, δεν νομίζω να είναι κιόλας, αλλά είμαι από τους ανθρώπους που έχουν εμμονή με το αν θα πραγματοποιηθεί κάτι που έχουν στο μυαλό τους. Βάζω τον στόχο μου, κάνω την προσπάθεια μου και δεν ηρεμώ αν δεν είμαι σίγουρος ότι τα έδωσα όλα.\nΔεν είχα, γιατί είχα δεδομένο ότι δεν θα περάσω. Πήγα και είπα: «Ας γίνει ό,τι είναι να συμβεί». Έτσι και αλλιώς οι πιθανότητες ήταν ελάχιστες, δεδομένου του ανταγωνισμού για επτά θέσεις αγοριών που γίνονται δεκτά κάθε χρονιά. Είχα την άγνοια, που ήταν μεγάλο ατού. Δεν είχα καμιά εμμονή να περάσω εκεί. Μου άρεσε η ιδέα προφανώς, αλλά και να μη γινόταν, πάλι καλά θα ήμουν. Είπα ότι θα δοκιμάσω, δοκίμασα και πέρασα. Δεν το πίστεψα όταν δέχτηκα το τηλεφώνημα από τη Σχολή ότι πέρασα. Νόμιζα πως κάποιος φίλος μου μου έκανε πλάκα. Σαφώς χάρηκα πολύ που έγινε αυτό, γιατί δεν το περίμενα κιόλας. Ετσι μπήκα σε αυτόν τον μαγικό για μένα κόσμο, είπε στο Down Town.


Δεν χρησιμοποιούμε μόνο το 10% του εγκεφάλου μας\nΔημοσίευση 23 Ιουλίου 2014, 14:07 / Ανανεώθηκε 23 Ιουλίου 2014, 14:09\nΕίναι μία θεωρία που έχει επαναληφθεί τόσες φορές, ώστε θεωρείται αξίωμα.\nΕίναι μία θεωρία που έχει επαναληφθεί τόσες φορές, ώστε θεωρείται αξίωμα. Ωστόσο, η άποψη ότι χρησιμοποιούμε μόνο το 10% του εγκεφάλου μας είναι στην πραγματικότητα μύθος, λένε οι επιστήμονες.\nΟ μύθος αυτός αποτελεί το θέμα της επερχόμενης κινηματογραφικής ταινίας της Σκάρλετ Γιόχανσον, στην οποία υποδύεται μία γυναίκα που «μαθαίνει» να χρησιμοποιεί ολόκληρο τον εγκέφαλό της.\nΧάρη σε αυτή τη νέα «δεξιότητα», η Lucy - όπως λέγεται η πρωταγωνίστρια αλλά και η ταινία που θα ανοίξει την αυλαία του 67ου Διεθνούς Φεστιβάλ Κινηματογράφου του Λοκάρνο (6-16 Αυγούστου 2014) - αποκτά υπερηχητικής ταχύτητας αντανακλαστικά, αστείρευτες γνώσεις, τηλεκινητικές ικανότητες, ενώ μπορεί να ελέγξει ακόμα και τον χρόνο.\nΣτην ταινία που σκηνοθετεί ο Λικ Μπεσόν (σ.σ. έχει γράψει και το σενάριο), ο Μόργκαν Φρήμαν υποδύεται έναν νευροεπιστήμονα που λέει: «Υπολογίζεται ότι οι περισσότεροι άνθρωποι χρησιμοποιούν μόνο το 10% του εγκεφάλου τους.\n»Φαντάσου τι θα γινόταν αν έφτανε κάποιος το 100%. Θα συνέβαιναν ενδιαφέροντα πράγματα».\nΟι αληθινοί νευροεπιστήμονες, όμως, δεν εντυπωσιάζονται διόλου.\nΗ δρ Μπάρμπρα Σαχακιάν, καθηγήτρια Κλινικής Νευροψυχολογίας στο Πανεπιστήμιο του Κέιμπριτζ, λέει ότι η ιδέα πως χρησιμοποιούμε μικρό ποσοστό του εγκεφάλου «δεν έχει κανένα νόημα».\n«Ολόκληρος ο εγκέφαλος είναι ενεργός και σε χρήση όλη την ώρα», δήλωσε. «Οι νευρώνες, τα νευρικά κύτταρα δηλαδή, δεν σταματούν να λειτουργούν, διότι κάθε στιγμή του 24ωρου κάτι πρέπει να γίνει, αφού ο εγκέφαλος ελέγχει τα πάντα - από τη σκέψη και την ακοή έως την ομιλία και τον έλεγχο των κινήσεων».\nΤις ώρες που κοιμόμαστε, εξάλλου, συγκεκριμένα τμήματα του εγκεφάλου ρυθμίζουν την ανάλυση, επεξεργασία και αποθήκευση ή διαγραφή όσων συνέβησαν στη διάρκεια της ημέρας, ενώ άλλα δίνουν εντολές για να επιδιορθωθεί κάθε βλάβη που συνέβη στο σώμα όσο ήμασταν ξύπνιοι.\n«Η ιδέα ότι το 90% του εγκεφάλου παραμένει αχρησιμοποίητο, δεν αντέχει σε κανενός είδους επιστημονική ανάλυση», πρόσθεσε η δρ Σαχακιάν, η οποία πιστεύει ότι ο μύθος αυτός «γεννήθηκε» το 1939, στο βιβλίο «Πως να κερδίσετε φίλους και να επηρεάζετε τους ανθρώπους» του αμερικανού συγγραφέα και πρωτοπόρου της σύγχρονης συμβουλευτικής Ντέιλ Κάρνεγκι.\nΑπό την πλευρά του, ο δρ Σαμ Γουάνγκ, αναπληρωτής καθηγητής Μοριακής Βιολογίας & Νευροεπιστήμης στο Πανεπιστήμιο Princeton που μελετά τη μάθηση και την πλαστικότητα του εγκεφάλου, πιστεύει ότι ο μύθος του 10% προωθείται από την βιομηχανία της αυτοβοήθειας.\nΌπως λέει, ο κόσμος αρέσκεται να πιστεύει ότι χρησιμοποιεί μόνο τμήμα των ικανοτήτων του και συνεπώς έχει πολλά περιθώρια βελτίωσης, ενώ ιδιαίτερα ελκυστική είναι η ιδέα ότι αν δουλέψει σκληρά μπορεί να «επεκτείνει» το μυαλό του.\nΕίναι επίσης μία ιδέα που πιστεύει το 65% των ενηλίκων, σύμφωνα με περυσινή μελέτη του Ιδρύματος Έρευνας της Νόσου Πάρκινσον «Μάικλ Τζ. Φοξ».